title: सबद

text: "सबद" या "शब्द" प्राय: गेय होते हैं। अत: राग रागिनियों में बँधे पर "सबद" या शब्द कहते जाते रहे हैं। सिद्धों से लेकर निर्गुणी, सगुणी सभी संप्रदाय के संत अथवा भक्तों ने विविध राग रागिनियों में पदरचना की है। परंतु प्रत्येक गेय पद सबद नहीं कहा जाता। संतों की अनुभूति "सबद" कहलाती है। कबीर की रचनाओं में "सबद" का बहुत प्रयोग हुआ है और भिन्न भिन्न अर्थों में हुआ है। हजारीप्रसाद द्विवेदी ने अपने "हिंदी साहित्य का आदिकाल" शीर्षक ग्रंथ में लिखा है, संवत् 1715 की लिखी हुई एक प्रति से संगृहीत और गोरखबानी में उद्धृत पदों को "सबदी" कहा गया है। कबीर ने संभवत: वहीं से "सबद" ग्रहण किया होगा।"


title: सबद

text: नाथों का व्यापक प्रभाव केवल उनके मत या विचारों तक ही सीमित नहीं रहा, उनकी अभिव्यक्ति के विविध प्रकारों ने भी उनके परवर्ती हिंदी संतों को प्रभावित किया है। संत तो प्राय: जनता में प्रचलित भावप्रकाश की शैली को और भाषारूप को अपनाया करते हैं जिससे उनके विचार शीघ्र ही उसमें संचरित हो सकेंनाथों ने सिद्धों से और विभिन्न संप्रदायों संतों ने नाथों से यदि "सबद" या पद शैली ग्रहण की तो यह स्वाभाविक ही था। निर्गुणी संतों के "साखी" और "सबद" अत्यधिक प्रचलित हुए। कई बार ये दोनों शब्द एक दूसरे के पर्यायवाची बनकर भी व्यवहृत होते रहे। बड़थ्वाल का मत है कि "विषय की दृष्टि से इन दोनों में बहुधा कुछ अंतर लक्षित होता है। "सबद" का प्रयोग भीतरी तथा अनुभव आह्लाद के व्यक्तीकरण के लिए किया जाता है और साखी का प्रयोग दैनिक जीवन में लक्षित होनेवाले व्यावहारिक अनुभव को स्पष्ट करने में हुआ करता है।" इसका अर्थ यह हुआ कि "सबद" आत्मानुभूति है और साखी बाह्यानुभूति। परंतु संत वाङ्मय के अनुशीलन से "साखी" और "सबद" का यह भेद सदा परिलक्षित नहीं होता। स्वयं बड़थ्वाल ने भी एक स्थल पर स्वीकार किया कि "कभी कभी इनमें से एक दूसरे की जगह भी व्यवहृत हुआ देखा जाता है। "सबद के संबंध में एक बात निश्चित है कि उन्हें राग रागिनियों में कहने की पुरानी परिपाटी रही है। इसी से कबरी के "सबद" विषयों के अनुसार विभाजित न होकर राग रागिनियों के अनुसार अधिक विभाजित पाए जाते हैं।


title: हनफ़ी पन्थ

text: हनफ़ी (अरबी الحنفي) सुन्नी इस्लाम के चार पन्थों में से सबसे पुराना और सबसे ज़्यादा अनुयायियों वाला पन्थ है।


title: हनफ़ी पन्थ

text: अबु खलीफ़ा, तुर्क साम्राज्य और मुगल साम्राज्य के शासक हनाफी पन्थ के अनुयायी थे। आज हनाफी स्कूल लिवैन्ट, इराक, अफ़गानिस्तान, पाकिस्तान, बांग्लादेश, भारत, चीन, मारीशस, तुर्की, अल्बानिया, मैसेडोनिया में प्रमुख हैं और दक्षिण एशिया , अफ्रिका , चीन तथा भारत भी मे पाये जाते है।


title: नुसरत जहान

text: नुसरत जहाँ (जन्म: 8 जनवरी 1990; ) भारतीय अभिनेत्री एवं राजनीतिज्ञ है जो बंगाली भाषा की फ़िल्मों में काम करती है। इनकी कुछ फ़िल्में है: "शोत्रू" (2011), "खोखा 420" (2013), "खिलाड़ी" (2013)। वर्तमान में वे सांसद भी है.


title: नुसरत जहान

text: नुसरत जहां ने 9 जून 2019 को बिजनेसमैन निखिल जैन से शादी की थी | हालांकि इसके बाद वह नवंबर में निखिल से अलग हो गई | अगस्त 2021 में नुसरत जहां ने में अपने बेटे Yishaan को जन्म दिया था.


title: पञ्चक

text: नक्षत्रों के मेल से बनने वाले विशेष योग को पञ्चक कहा जाता है। जब चन्द्रमा, कुंभ और मीन राशि पर रहता है, तब उस समय को पंचक कहते हैं। ज्योतिष में पंचक को शुभ नक्षत्र नहीं माना जाता है। इसे अशुभ और हानिकारक नक्षत्रों का योग माना जाता है।


title: पञ्चक

text: ज्योतिष के अनुसार पांच नक्षत्रों के संयोग को पंचक कहा जाता है। इन पांच नक्षत्रों में घनिष्ठा, शतभिषा, पूर्वाभाद्रपद, उत्तराभाद्रपद और रेवती हैं। पंचक का स्वामी ग्रह कुंभ और राशि मीन होती है। प्रत्येक माह आने वाले पंचक में इन पांच नक्षत्रों की भी गणना की जाती है।


title: कम्पिल

text: कम्पिल (Kampil) भारत के उत्तर प्रदेश राज्य के फ़र्रूख़ाबाद ज़िले में स्थित एक नगर है। यह एक ऐतिहासिक नगर है, जिसका प्राचीन नाम काम्पिल्य था। कम्पिल फर्रुखाबाद से ४५ किमी दूरी पर स्थित है।


title: कम्पिल

text: इसकी गणना भारत के प्रचीनतम नगरों में है। इसका प्राचीन नाम 'काम्पिल्य' था। यह बदायूँ और फ़र्रूख़ाबाद के बीच गंगा तट पर स्थित एक प्राचीन कालीन ऐतिहासिक नगर है। यह उत्तर पूर्व रेलवे लाइन पर कायमगंज रेलवे स्टेशन से लगभग २० किलोमीटर दूर है। कम्पिल फ़र्रूख़ाबाद जिले में फतेहगढ़ से उत्तर-पश्चिम दिशा में ४५ किलो मीटर की दूरी पर स्थित है। यह स्थान ऐतिहासिक दृष्टि से अत्यन्त महत्वपूर्ण है। इसका उल्लेख रामायण, महाभारत में भी मिलता है। महाभारत में इसका उल्लेख द्रौपदी के स्वयंवर के समय किया गया है कि राजा द्रुपद ने द्रौपदी स्वयंवर यहाँ आयोजित किया था। कम्पिल पांचाल देश की राजधानी थी। यहाँ कपिल मुनि का आश्रम है जिसके अनुरुप यह नामकरण प्रसिद्ध हुआ। यह स्थान हिन्दू व जैन दोनों ही के लिए पवित्र है। कम्पिल जैन धर्म का प्रसिद्ध पवित्र तीर्थ स्थल है। जैन धर्मग्रन्थों के अनुसार प्रथम तीर्थकर श्री ॠषभदेव ने इस नगर को बसाया तथा अपना पहला उपदेश दिया। इसे तेरहवें तीर्थंकर विमलनाथ जी का जन्मस्थल भी बताया गया है। तेरहवें तीर्थकर बिमलदेव ने अपना सम्पूर्ण जीवन यहीं पर व्यतीत किया।


title: कम्पिल

text: कम्पिल पर अनेक प्रसिद्ध राजाओं ने शासन किया। महाभारत की द्रोपदी के पिता राजा द्रुपद ने यहाँ पर शासन किया। काम्पिल्य नरेश धर्मरुचि बहुत ही पवित्रात्मा माना गया है। रामायण में इसे इन्द्रपुरी अमरावती की भाँति भव्य और सुन्दर कहा गया है। कुछ विद्वानों की मान्यता है कि प्रसिद्ध ज्योतिषी वाराहमिहिर इसी नगर में जन्मे थे। द्रोपदी का स्वयंवर यहीं हुआ था। कम्पिल में अनेक वैभवशाली मंदिर हैं। वर्तमान कम्पिल में दो प्रसिद्ध जैन मन्दिर है।


title: गुरु घासीदास विश्‍वविद्यालय

text: गुरु घासीदास विश्‍वविद्यालय भारत का एक केन्द्रीय विश्वविद्यालय है। इसकी स्‍थापना 16 जून 1983 को तत्‍कालीन मध्‍यप्रदेश के बिलासपुर में हुई थी। मप्र के विभाजन के पश्‍चात बिलासपुर छत्तीसगढ़ में शामिल हो गया। जनवरी 2009 में केंद्र सरकार द्वारा संसद में पेश में केंद्रीय विश्‍वविद्यालय अधिनियम 2009 के माध्‍यम से इसे केंद्रीय विश्‍वविद्यालय का दर्जा दिया गया।


title: गुरु घासीदास विश्‍वविद्यालय

text: औपचारिक रूप से गुरु घासीदास विश्वविद्यालय (GGU), राज्य विधानसभा के अधिनियम द्वारा स्थापित किया गया था, औपचारिक रूप से 16 जून 1983 को उद्घाटन किया गया। यह भारतीय विश्वविद्यालयों के संघ और राष्ट्रमंडल विश्वविद्यालय संघ का एक सक्रिय सदस्य है। राष्ट्रीय मूल्यांकन एवं प्रत्यायन परिषद (NAAC) से बी+ के रूप में मान्यता प्राप्त विश्वविद्यालय है। सामाजिक और आर्थिक रूप से चुनौती वाले क्षेत्र में स्थित विश्वविद्यालय को उचित नाम, महान संत गुरू घासीदास (जन्म 17 वीं सदी में) के सम्मान स्वरूप दिया गया जिन्होने दलितों, सभी सामाजिक बुराइयों और समाज में प्रचलित अन्याय के खिलाफ एक अनवरत संघर्ष छेड़ा था। विश्वविद्यालय एक आवासीय सह सम्बद्ध संस्था है, इसका अधिकार क्षेत्र छत्तीसगढ़ राज्य के बिलासपुर राजस्व डिवीजन है।


title: स्पाइडर-मैन (फ़िल्म)

text: स्पाइडर मैन मारवल कॉमिक्स के एक काल्पनिक सुपर हीरो पर 2002 में बनी फ़िल्म हैं और स्पाइडर-मैन फ़िल्म शृंखला की पहली फ़िल्म है। इसका निर्देशन सैम रायामी द्वारा किया गया है और कहानी डेविड कोप ने लिखी है। फ़िल्म में टोबी मैग्वायर पिटर पार्कर की भूमिका में है, एक हाई स्कुल का छात्र जों एक मकड़ी के काटने के बाद जुर्म से लड़ने वाला सुपरहीरो बन जाता है। फ़िल्म में नोर्मन ओस्बार्न की भूमिका में विलिम डिफो, व किर्स्टन डंस्ट पिटर की प्रेयसी मेरी-जेन-वाटसन की भूमिका में है। जेम्स फ्रेंको फ़िल्म में पिटर के दोस्त हैरी ओस्बार्न की भूमिका में है।


title: स्पाइडर-मैन (फ़िल्म)

text: २५ वर्षों तक लटके रहने के बाद फ़िल्म का लाइसंस सोनी पिक्कार्स इंटरटेन्मेंट को १९९९ में मिला और सोनी ने सैम रायामी और डेविड कोप को फ़िल्म पर काम करने के लिए लगा दिया। फ़िल्म को २ मई २००२ को रिलीज़ किया गया और यह व्यापारिक और समीक्षकों की दृष्टी से सफल फ़िल्म साबित हुई।


title: स्पाइडर-मैन (फ़िल्म)

text: हाईस्कूल में पढ़ने वाला छात्र पिटर पार्कर (टोबी मैग्वायर) फॉरेस्ट हिल्स में अपनी चाचा बेन (क्लिफ राबर्टसन) और चची मे (रोज़मेरी हैरिस) के साथ रहता है। वह छिपे तौर से मेरी जेन वाटसन (किर्स्टिन डन्स्ट) से प्यार करता है जों उसके पड़ोस मे रहती है पर उससे इस बारे मे बात करने से हिचकिचाता है। उसका मित्र हैरी ओसबॉर्न (जेम्स फ्रेंको) डॉ॰ नॉर्मन ओसबॉर्न (विलम डिफो) जों ऑस्कोर्प कंपनी के मालिक है, का बेटा है।


title: स्पाइडर-मैन (फ़िल्म)

text: एक जेनेटिक प्रयोगशाला में दौरे के दौरान पिटर को एक जेनेटिक द्वारा विक्सित मकड़ी काट लेती है। वह अपने घर पहुँच कर बेहोश हो जाता है और अगले दिन उठने पर उसकी नज़र सुधर जाती है, उसका शारीर गठीला बन जाता है, उसकी कलाइयों मे से जाले निकलने लगते हैं और उसके रिफ्लेक्स तेज़ जों जाते हैं। स्कुल में वह मेरी जेन को गिरने से बचा लेता है और उसके नाराज़ प्रेमी को लड़ाई मे हरा डेटा है। यह समझ आने पर की मकड़ी के काटने से उसे अनोखी शक्तियां मिल गई है, वह खुद को दीवारों पर चढ़ने, छतों पर कूदने और शहर मे जालों से लटकने के लिए सक्षम करता है।


title: स्पाइडर-मैन (फ़िल्म)

text: पिटर एक कुश्ती के मैच में भाग लेता है ताकि वह $३००० का इनाम जित कर अपने लिए एक स्पोर्ट्स-कार खरीद सके जिससे वह मेरी जेन को प्रभावित करना चाहता है। प्रतियोगिता के दिन बेन उसे पिता सामान सलाह देने की कोशिश करते हैं पर पिटर गुस्सा होकर निकल जाता है। प्रतियोगिता में उसका नाम "अनोखा स्पाइडर-मैन" कह कर घोषित किया जाता है। पिटर अपने प्रतिद्वंदी बोनसॉ मैक'ग्रा को हरा डेटा है पर उसे मैनेजर केवल $१०० देकर भगा देता है क्योंकि उसने मैच बहुत पहले ही खतम कर दिया था। जब एक चोर मैनेजर के पैसे लेकर भागता है तो पिटर उसे बचने का मौका देकर अपना बदला लेता है पर जब उसे पता चलता है की उसी चोर ने उसके चाचा बेन को मार दिया है तो उसे अपनी गलती का अहसास होता है। बेन की मौत के लिए खुद को जिम्मेदार मान कर और उनकी सलाह न सुनने के पश्च्याताप के चलते पिटर जुर्म से लड़ने के लिए स्पाइडर-मैन बन जाता है। वह खुद स्पाइडर-मैन के रूप मे खिचे चित्र "डेली ब्युगल" के संपादक जेज़ जोनाह जेमसन (जे.के. सिमोन्स) को बेचता है जों स्पाइडर-मैन को न्यू यॉर्क के लिए एक मुसीबत घोषित कर देता है।


title: स्पाइडर-मैन (फ़िल्म)

text: दूसरी ओर सेना के दबाव के चलते नॉर्मन खुद पर एक जोखिम भरा प्रयोग कर लेता है जों उसे शक्तिशाली पर दोहरी मानसिकता वाला शख्स बना देता है। वह तुरंत अपने सहयोगी और अपने प्रतिद्वंदी वैज्ञानिकों को एक मानवनिर्मित सूट पहन कर छोटे उड़ने वाले "ग्लाइडर" पर सवार होकर मार देता है। जब उसे ऑस्कोर्प कंपनी के अधिकारी हकाल देते हैं तब वह उन्हें एक मेले में जाकर मार देता है पर स्पाइडर-मैन आकार उसे वहां से खदेड़ देता है। जेम्स नॉर्मन के दूसरे रूप को "ग्रीन गॉबलिन" नाम देता है। जब स्पाइडर-मैन गॉबलिन के साथ मिलकर काम करने से मन कर देता है और नॉर्मन को यह पता चल जाता है की पिटर ही स्पाइडर-मैन है, तब ग्रीन गॉबलिन उसकी चची मे पर हमला कर देता है।


title: स्पाइडर-मैन (फ़िल्म)

text: अस्पताल मे मे की देखभाल करते वक्त मेरी जेन पिटर को बताती है की वह स्पाइडर-मैन से प्यार करती है और पिटर उसे उसकेलिए अपनी भावनाए बताता है। हैरी उन दोनों को एक दूसरे का हाथ पकड़े हुए देख लेता है और जलन के कारण अपने पिता को उन दोनों के प्यार के बारे मे बता देता है। गॉबलिन मेरी जेन को अगवा करके स्पाइडर-मैन को क्वीन्सटन पुल पर आने के लिए मजबूर कर देता है और उसके सामने मेरी जेन या एक उड़न-खटोले, जिसमे कई बच्चे बंद है, दोनों मे से किसी एक को बचाने के लिए कहता है और दोनों को एक साथ निचे गिरा देता है। स्पाइडर-मैन दोनों को बचाने मे सफल होता है पर गॉबलिन उसे एक बंद पड़ी फैक्टरी में खीच ले जाता है। एक खतरनाक लड़ाई के बाद स्पाइडर-मैन गॉबलिन को हरा देता है जिससे नॉर्मन अपनी असलियत पिटर को बताता है। परन्तु नॉर्मन अपने ग्लाइडर के ज़रिए पिटर को मारने की कोशिश करता है और पिटर बचने के लिए छलांग लगाने पर ग्लाइडर सीधा नॉर्मन में घुस जाता है नॉर्मन पिटर से अपनी असलियत हैरी को ना बताने की गुज़ारिश करता है और दम तोड़ देता है


title: स्पाइडर-मैन (फ़िल्म)

text: स्पाइडर-मैन नॉर्मन का शारीर उसके घर में रख देता है पर हैरी उसे देख कर यह समझता है की स्पाइडर-मैन ने उसके पिता की हत्या की है। नॉर्मन के अंतिमसंस्कार के वक्त हैरी पिटर से वादा करता है की वह स्पाइडर-मैन से अपने पिता की मौत का बदला लेगा। मेरी जेन पिटर से अपने प्यार का इज़हार करती है पर पिटर उसे कहता है की वे हमेशा दोस्त रहेंगे, इस बात को जानते हुए की मेरी जेन मुसीबत मे पड़ जाएगी अगर स्पाइडर-मैन के दुश्मनों को पता चल गया की वह उससे प्यार करता है। मेरी जेन से दूर जाते वक्त उसे अपने चाचा के शब्द याद आते हैं "बड़ी ताकद के साथ बड़ी जिमेदारी भी आती है" और वह अपनी नई स्पाइडर-मैन की ज़िंदगी को अपना लेता है।


title: आकाश चोपड़ा

text: आकाश चोपड़ा (जन्म 19 सितम्बर 1977, आगरा, उत्तर प्रदेश) भारतीय क्रिकेट खिलाड़ी हैं जो वर्ष 2003 के उत्तर्रार्द्ध से 2004 के अन्त तक भारतीय क्रिकेट टीम के लिए खेले। वो भारतीय क्रिकेट टीम के सलामी बल्लेबाज के रूप में खेले।


title: जॉर्ज साइमन ओम

text: गेऔर्ग सिमॉन ओम (, 16 मार्च 1789 - 6 जुलाई 1854) वह एक जर्मन भौतिक विज्ञानी और गणितज्ञ थे। एक विद्यालय शिक्षक के रूप में, ओम ने इतालवी वैज्ञानिक आलेस्सान्द्रो वॉल्ता द्वारा आविष्कार किए गए नए विद्युद्रासायनिक सेल के साथ अपना शोध शुरू किया। अपने स्वनिर्मित उपकरण का उपयोग करते हुए, ओम ने पाया कि एक वैद्युतिक परिपथ में धातु के तार के दो सिरों के बीच विभवान्तर उसमें प्रवाहित होने वाली वैद्युतिक धारा के समानुपातिक होता है, परन्तु तार का ताप समान रहना चाहिए। इस संबंध को ओम का नियम कहा जाता है, और वैद्युतिक प्रतिरोध की इकाई ओम का नाम उसके नाम पर रखा गया है।


title: जॉर्ज साइमन ओम

text: विद्युत चालकों में प्रतिरोध की खोज करने वाले जर्मन वैज्ञानिक जार्ज साइमन ओम का पूरा जीवन संघर्ष भरा रहा। विद्युत धारा परिचालन की खोज करने वाले ओम प्रोफेसर बनना चाहते थे लेकिन तत्कालीन गतिरोधों ने उन्हें यह सम्मान प्राप्त नहीं करने दिया। ओम को प्रोफेसर का ओहदा मौत से कुछ वर्ष पहले मिला। जर्मनी (तत्कालीन बावेरिया) के एरलांजेन में 16 मार्च 1789 को जन्मे ओम के पिता एक अनपढ़ तालासाज थे लेकिन पिता ने ओम और उनके भाई बहन की पढ़ाई में कोई कमी नहीं होने दी। इसे विडंबना ही कहेंगे कि पढ़ने से अधिक प्रयोगों में रुचि रखने वाले ओम ने विद्युत परिपथ से जुड़े एक ऐसे गुण की खोज की जिससे आगे चलकर बिजली की खपत कम करने और उपयोगी चालकों की तलाश का रास्ता तय हुआ। एरलांजेन विश्वविद्यालय में उनकी कालेज शिक्षा हुई। उसी समय इतालवी वैज्ञानिक अलेसांद्रो वोल्टा ने नये इलेक्ट्रो केमिकल सेल की खोज की थी।


title: जॉर्ज साइमन ओम

text: ओम ने अपने प्रयोग में पाया कि दिये गये तापमान पर चालक के सिरों पर प्रवाहित किया गया विभवांतर प्राप्त होने वाली धारा के समानुपाती होता है। अपने प्रयोग से उन्होंने पाया कि विभव धारा और प्रतिरोध के बीच मूलभूत संबंध होता है। प्रतिरोध ही वह मूलभूत गुण था जिसकी खोज ओम ने की। ओम ने अच्छे और उपयोगी विद्युत परिपथों के लिए प्रतिरोध जैसा एक मूलभूत गुण खोजा जो चालक में निहित होता है। बेहतर परिणाम के लिए अच्छे चालक की जरूरत प्रतिरोध नामक इसी गुण से तय होती है। ओम ने विद्युत परिपथ विश्लेषण की बुनियाद डाली। वह उनके प्रेरक पिता ही थे जिन्होंने ओम को इस मुकाम पर पहुंचाया जिससे वह दुनिया को कुछ दे सकने के काबिल बने। विश्वविद्यालयी शिक्षा में ध्यान केंद्रित करने में विफल ओम को वह सही रास्ते पर लाए।


title: जॉर्ज साइमन ओम

text: पिता ने ओम को सितंबर 1806 में स्विटजरलैंड भेजा। जिस प्रतिरोध के बारे में ओम ने अपना नियम दिया उसके बारे में 1827 में पहली बार 'द गैल्वेनिक सर्किट इनवेस्टिगेटेड मैथमैटिकली' में उनका शोध छपा। इसे काफी देर से वर्ष 1841 में लंदन स्थित रायल सोसाइटी से मान्यता मिली और उन्हें कोपले पदक से सम्मानित किया गया। जार्ज साइमन ओम ने वैद्युतचालक बल के वितरण की खोज की और प्रतिरोध विद्युतवाहक बल और विद्युत धारा के परिमाण में एक निश्चित संबंध स्थापित किया।


title: जॉर्ज साइमन ओम

text: प्रयोग की मान्यता को लेकर आशंकित ओम ने इसे सिद्धांत रूप में भी तैयार किया। लेकिन हुआ वही जिसका डर था। उन्होंने धारा के प्रतिकूल बीड़ा उठाया था। उन्होंने भौतिकी का सिद्धांत उस समय पेश किया जब जर्मनी में भौतिक विज्ञान को गणितीय दृष्टिकोण से मान्यता प्राप्त नहीं थी। यही कारण है कि खोज को वह प्रसिद्धि नहीं मिली जिसकी वह हकदार थी। सर्किट डिजाइन करते समय प्रतिरोध की अनदेखी नहीं की जा सकती। बिजली के सुगमता से परिचालन में प्रतिरोध का महत्व काफी है।


title: जॉर्ज साइमन ओम

text: रायल सोसाइटी की मान्यता ने प्रतिरोध की खोज को पारस पत्थर सा स्पर्श दिया। वर्ष 1854 में ओम का निधन हो गया। इससे ठीक दो साल पहले उन्हें 1852 में प्रोफेसर की मान्यता दी गयी जो उनकी दिली ख्वाहिश थी।


title: आसफ़ जाही राजवंश

text: आसफ जाही एक मुस्लिम राजवंश था जिसने हैदराबाद राज्य पर शासन किया था। राजवंश की स्थापना मीर कमर-उद-दीन सिद्दीकी, दक्कन के एक वायसराय- (छह मुगल शासन के प्रशासक) ने 1713 से 1721 तक मुगल सम्राटों के अधीन की थी। उन्होंने 1707 में औरंगजेब की मृत्यु के बाद और आसफ जाह शीर्षक के तहत रुक-रुक कर शासन किया। 1724. मुगल साम्राज्य का पतन हुआ और दक्कन के वायसराय, आसफ जाह I ने खुद को स्वतंत्र घोषित कर दिया, जिसका क्षेत्र उत्तर में नर्मदा नदी से लेकर दक्षिण में त्रिचिनोपोली और पूर्व में मसूलीपट्टनम तक पश्चिम में बीजापुर तक फैला हुआ है।


title: आसफ़ जाही राजवंश

text: आसफ़जाहि निजाम आम तौर पर सात ही गिने जाते हैं हालांकि वे दस थे। नासिर जंग, मुजफ्फर जंग और सलाबत जंग जो एक दशक के लिए इस शासन पर राज किया़; इन्हे केवल डेक्कन के सूबेदार के रूप में ही गिना जाता है।


title: आसफ़ जाही राजवंश

text: आसफ़जाह का संस्थापक राज्य - हैदराबाद, विस्तारित से नर्मदा से त्रिचिनापल्ली तक; और मछलीपट्टनम से बीजापुर तक थी।


title: आसफ़ जाही राजवंश

text: निजाम-उल-मुल्क के चौथे बेटे, निज़ाम-अली-खान - अासफ जाह II का जन्म 24 फरवरी १७३४ में हुआ था़ ़ उन्होंने 28 साल की उम्र में दक्कन की सुबेदारी को ग्रहण किया और लगभग 42 वर्षों तक दक्कन पर शासन किया - (निजामों में सबसे लंबी अवधि)। उनका शासन असफ़ जाही राजवंश के इतिहास में सबसे महत्वपूर्ण अध्यायों में से एक था। निजाम साम्राज्य को मजबूत करने के अपने प्रयासों में से एक था की उसने दक्कन राजधानी को औरंगाबाद से हैदराबाद बदली थी। उन्होंने सबसे महत्वपूर्ण अवधि में दक्कन पर शासन किया और पेगाह पार्टी से बहुत ही सफल समर्थन प्राप्त किया। उन्होंने अंग्रेजों के साथ पारस्परिक संरक्षण संधि पर हस्ताक्षर करके टिपू सुल्तान के मैसूर और मराठों के हमले से दक्कन की रक्षा की।


title: आसफ़ जाही राजवंश

text: निजाम अली खान की मृत्यु 1803 में 69 वर्ष की उम्र में हुई और उन्हें मक्का मस्जिद में अपनी मां उम्दा बेगम की कब्र के पास दफनाया गया।


title: आसफ़ जाही राजवंश

text: मीर अकबर अली खान सिकंदर जाह, आसफ जाह III का जन्म 11 जुलाई 1768 में हुआ। पिता की मौत के बाद निजाम अली खान ने सूबेदार से निज़ाम अनुसमर्थन किया गया था; और उनकी सम्राट शाह आलम द्वितीय से दोस्ती हो गयी .


title: आसफ़ जाही राजवंश

text: मीर फरखुंदा अली खान नासिर-उद-डौलह का जन्म बिदर में 25 अप्रैल १७९४ में हुआ था़. वह सिकंदर जहां के सबसे बड़े बेटे थे और उनके पिता की मृत्यु के बाद, वह 23 मई 1829 को उनके उत्तराधिकारी बने। अपने पिता के शासनकाल के दौरान, कई नागरिक सेवाओं पर कई ब्रिटिश अधिकारी कार्यरत थे। इसलिए, सिंहासन आरोही 1829 में पहले


title: आसफ़ जाही राजवंश

text: मीर तेहनीयत अली खान - अफ़ज़ल-उद-दौला, अासफ जाह पंचम का जन्म 11 अक्टूबर 1827 को हुआ था। वह नवाब नासीर-उद-दौला के सबसे बड़े पुत्र थे।


title: आसफ़ जाही राजवंश

text: वह 18 मई 1857 को सिंहासन पर चढ़ गया। 17 जुलाई 1857 को भारतीय विद्रोह का गठन रोहिल्ला ने निवास पर हमला किया लेकिन सर सलार जंग ने दृढ़ हाथ से इस हेल को रोक दिया। इसी प्रकार सोलापुर में परेशानी शुरू हुई लेकिन सोलापुर के महाराजा नियंत्रण में असमर्थ थे। रने में असमर्थ था.


title: आसफ़ जाही राजवंश

text: मीर महबूब अली खान- आसफ जाह VI का जन्म 17 अगस्त १८६६ में हुआ था। वे नवाब अफजल-उद-दौला के केवल के एकलौते पुत्र थे . जब उसके पिता की मृत्यु हो गई थी वह सिर्फ दो साल और सात महीने के थे।


title: आसफ़ जाही राजवंश

text: वह सती को खत्म करने के अपने प्रयासों के लिए लोकप्रिय रूप से जाने जाते हैं। वह सांप काटने का इलाज करने के लिए आध्यात्मिक शक्ति रखने के लिए भी जाने जाते थे


title: आसफ़ जाही राजवंश

text: मीर उस्मान अली खान का जन्म हैदराबाद में 5 अप्रैल 1886 को पुरानी हवेली हुआ था। चूंकि वह उत्तराधिकारी थे, इसलिए उनकी शिक्षा पर बहुत ध्यान दिया गया था. उन्हें अंग्रेजी, उर्दू और फारसी में शिक्षा दी गई़़ ़


title: आसफ़ जाही राजवंश

text: उन्हें शिक्षा और विकास में विभिन्न सुधारों के लिए श्रेय दिया जाता है और उसको विभिन्न मंदिरों को वार्षिक दान देकर वास्तव में धर्मनिरपेक्ष राजा होने के लिए याद किया जाता है।


title: आसफ़ जाही राजवंश

text: उन्होंने 1965 के भारत-चीन युद्ध के चलते 5000 किलो सोने का दान भी दिया जो अब तक किसी भी व्यक्ति द्वारा सबसे बड़ा दान है, जिससे देश के लिए अपना प्यार साबित हो जाता है।


title: आसफ़ जाही राजवंश

text: उन्होंने भारत और विदेशों में शैक्षणिक संस्थानों को बड़े दान दिए। उन्होंने बनारस हिंदू विश्वविद्यालय के लिए 10 लाख रुपये और अलीगढ़ मुस्लिम विश्वविद्यालय के लिए 5 लाख रुपये दान किए़ थे ़


title: आसफ़ जाही राजवंश

text: उन्होंने उस्मानिया विश्वविद्यालय, उस्मानिया जनरल अस्पताल, उस्मानिया मेडिकल कॉलेज, स्टेट बैंक ऑफ हैदराबाद, दक्षिण भारत का पहला हवाई अड्डा- बेगमपेट विमानक्षेत्र, निजामिया वेधशाला, गवर्नमेंट निज़ामिआ जनरल हॉस्पिटल, उस्मान सागर आदि की स्थापना की़़


title: आसफ़ जाही राजवंश

text: -» "तीनो ने इस शासन पर एक दशक के लिए राज किया़; पर इन्हे इतिहासकार और अन्य मुगल द्वारा केवल डेक्कन के सूबेदार के रूप में ही गिना जाता रहा है।"


title: सादड़ी

text: सादडी अरावली की पहाड़ियों की गोद मे बसा हुआ है। इसे मेवाड़ के मारवाड़ का प्रवेशद्वार माना जाता है। यह भामाशाह की जन्मस्थली है। जैन धर्म के लोगों के लिए सादड़ी एक मुख्य पूजास्थल है। यहाँ के रणंकपुर मंदिर तथा परशुराम महादेव मंदिर प्रसिद्ध मंदिर हैं। भादरास गाँव यहाँ से ३ किमी की दूरी पर मघई नदी के किनारे है।


title: सादड़ी

text: सादड़ी एक नगरपालिका है। पाली जिले का सबसे बड़ा नगर पालिका क्षेत्र भी है इसके अन्तरगर्त भादरास गाँव भी सम्मिलित है। वर्तमान मे यहाँ नगरपालिका अध्यक्ष दिनेश कुमार मीणा है जो कि पार्षदों द्वारा निर्वाचित किए गए हैं वर्तमान में सादड़ी नगरपालिका में 35 वार्ड कर दिए गए हैं।


title: सादड़ी

text: सादड़ी इतिहास में एक बहुत ही महत्वपूर्ण नगर रहा है यहां पर राजस्थान के अमरनाथ कहलाने वाले *परशुराम महादेवजी* का मंदिर है यहां पर श्रावण शुक्ला षष्ठी को प्रतिवर्ष मेला लगता है जिसमें राजस्थान के तमाम भजन गायक अपनी हाजिरी प्रस्तुत करते हैं। सादड़ी वर्तमान पाली जिले जोधपुर संभाग में स्थित है लेकिन रियासत काल में यह मेवाड़ रियासत के अंदर था


title: सादड़ी

text: महाराणा प्रताप को धन भेंट करने वाले दानवीर भामाशाह की यह जन्म भूमि भी है। भामाशाह के पिता जी भारमल और उनके बड़े भाई ताराचंद जी कावेडिया थे ताराचंद जी की और भामाशाह की यहां पर बावड़ी बनी हुई है। ऐसा कहा जाता है कि वीर शिरोमणि महाराणा प्रताप को इन्होंने इनकी पूरी निजी संपत्ति दे दी थी इसलिए सादडी को साहूकारों की सादड़ी भी कहते हैं।


title: सादड़ी

text: विश्व प्रसिद्ध राणकपुर जैन मंदिर भी इसी नगर के अंतर्गत है जिसका निर्माण सेठ धरनक शाह अर्थात धन्ना सेठ ने कराया था। यह महाराणा कुंभा के समय में बनाया गया। यहां पर रणकपुर प्रस्तुति की भी रचना की गई। इस मंदिर का वास्तुकार दीपक था और इसका निर्माण 1439 ईसवी में किया गया। इस मंदिर के अंदर 1444 खंभे है। इस मंदिर की विशेषता है कि किसी भी जगह से खड़े होकर भगवान की मूर्ति देखो तो कोई भी खंबा बीच में नहीं आता। यह मंदिर मगाई नदी के किनारे रणकपुर बांध के अंतिम छोर पर स्थित है। इस मंदिर को इतिहास में "वनों का स्तम्भ" भी कहा जाता है।


title: सादड़ी

text: यहां पर रणकपुर बांध भी है जो पाली जिले का दूसरा सबसे बड़ा बांध है। यह बाँध जोधपुर दरबार के अधीन है, इसका कुल गेज 62 फीट 4 पत्ती है।


title: सादड़ी

text: यहां पर बड़े-बड़े उद्योगपतियों का भी जन्म हुआ। सेलो समूह (cello ग्रुप) के मालिक घीसू लाल बदामिया की भी यह जन्मभूमि है जिनका हाल ही में निधन हो चुका है। फ्लेयर ग्रुप के मालिक भी यहीं के निवासी हैं और सोने के शर्ट बनाने वाला रांका ज्वेलर्स के मालिक की भी जन्मभूमि है। किलर जींस ग्रुप के मालिक भी यहीं के निवासी है।


title: सादड़ी

text: यहां पर रणकपुर जैन मंदिर के कारण प्रतिदिन विदेशी पर्यटक बहुत आते हैं। यहां पर अस्थि एवं जोड़ों का अस्पताल है जो आसपास के क्षेत्रों को अपनी सेवाएँ प्रदान करता है। यहां पर दो सरकारी हॉस्पिटल भी हैं और एक पशुओं का अस्पताल भी है।


title: सादड़ी

text: सादड़ी के अंदर आने के लिए तीन रोड जुड़े हुए हैं। एक सादड़ी से उदयपुर को जोड़ता है (राणकपुर घाट से होकर) ; दूसरा सादड़ी से फालना जोधपुर और तीसरा सादड़ी से देसूरी घाट की तरफ जाता है। यहां पर एक बड़ा बस स्टैंड भी है जहां पर प्रत्येक बस 10 मिनट कम से कम रूकती है।


title: दक्षिणी चीन सागर

text: दक्षिणी चीन सागर चीन के दक्षिण में स्थित एक सीमांत सागर है। यह प्रशांत महासागर का एक भाग है, जो सिंगापुर से लेकर ताईवान की खाड़ी लगभग ३५,००,००० वर्ग किमी में फैला हुआ है। पाँच महासागरों के बाद यह विश्व के सबसे बड़े जलक्षेत्रों में से एक है। इस सागर में बहुत से छोटे-छोटे द्वीप हैं, जिन्हें संयुक्त रूप से द्वीपसमूह कहा जाता है। सागर और इसके इन द्वीपों पर, इसके तट से लगते विभिन्न देशों का संप्रभुता की दावेदारी है। इन दावेदारियों को इन देशों द्वारा इन द्वीपों के लिए प्रयुक्त होने वाले नामों में भी दिखाई देती है।


title: बिहार संग्रहालय

text: बिहार संग्रहालय (English: ) पटना में निर्मित एक आधुनिक कला संग्रहालय है। यह अगस्त 2015 में आंशिक रूप से खोला गया था। अगस्त 2015 में 'बच्चों के संग्रहालय', मुख्य प्रवेश क्षेत्र और एक अभिविन्यास थियेटर सार्वजनिक रूप से केवल एक ही हिस्सा खोल दिया गया था। बाद में, अक्टूबर 2017 में शेष दीर्घाओं को भी खोला गया। यहां पटना संग्रहालय से 100 से अधिक कलाकृतियों को स्थानांतरित किया गया था।


title: बिहार संग्रहालय

text: यह बिहार राज्य के लिए एक इतिहास संग्रहालय के रूप में योजना बनाई गई, और अक्टूबर 2013 में बेली रोड, पटना, बिहार, भारत में अनुमानित बजट 498 करोड़ (78 मिलियन अमेरिकी डॉलर) के साथ निर्माण शुरू किया। संग्रहालय को इस क्षेत्र के हजारों वर्ष के इतिहास को ध्यान में लाने, विश्व के चारों ओर से स्थानीय निवासियों और आगंतुकों को प्रेरक बनाने के लिए बिहार की समृद्ध विरासत, ऐतिहासिक स्थलों और सांस्कृतिक आकर्षणों का पता लगाने की योजना बनाई गई थी।


title: बिहार संग्रहालय

text: एक 25,000 वर्ग मीटर का संग्रहालय और बाजार अवधारणा "जी + 1" संरचना के साथ और "जी + 4" का एक बहुत ही छोटा भाग के साथ विकसित किया जाना था। यह 5.6-हेक्टेयर में फैले छह मंजिला इमारत है, जिसमें 24,000 वर्ग मीटर का निर्माण क्षेत्र है।


title: बिहार संग्रहालय

text: जापान के माकी एंड एसोसिएट्स ने मुंबई के ओपोलिस आर्किटेक्ट्स के साथ बिहार संग्रहालय के वास्तुशिल्प डिजाइन का विकास किया। इस प्रस्ताव में चार प्रमुख प्रदर्शनी दीर्घाओं, शैक्षिक, लॉबी, प्रशासनिक और स्थायी गैलरी शामिल थी


title: बिहार संग्रहालय

text: परियोजना के लिए सलाहकार नियुक्त करने के लिए सरकार ने जुलाई 2011 में कनाडा आधारित परामर्श कंपनी लॉर्ड सांस्कृतिक संसाधनों के साथ समझौता ज्ञापन पर हस्ताक्षर किए थे। जनवरी 2012 में, राज्य के कैबिनेट ने जापान-आधारित माकी एंड एसोसिएट्स और उसके भारतीय पार्टनर ओपोलिस, मुंबई को परियोजना के प्राथमिक सलाहकार वास्तुकार के रूप में चयन को मंजूरी दे दी।


title: बिहार संग्रहालय

text: प्रसिद्ध फिल्म निर्माता बॉबी बेदी की कंपनी, कैलिडोस्कोप इंडिया प्राइवेट लिमिटेड ने संग्रहालय के लिए ऑडियोज़ीज़ुअल और फिल्मायी गई सामग्री का निर्माण किया है।


title: बिहार संग्रहालय

text: अक्टूबर 2017 में, भारत के प्रधान मंत्री नरेंद्र मोदी बिहार के मुख्यमंत्री नीतीश कुमार के साथ बिहार संग्रहालय का दौरा किया। 2300 वर्षीय दीदारगंज यक्षी बिहार संग्रहालय में भी हैं। प्राचीन भारत युग से 1764 तक कलाकृतियों को बिहार संग्रहालय में रखा गया है और 1764 के बाद के अवयव पटना संग्रहालय में रखे जाते हैं।


title: औपचारिक भाषा

text: गणित, कम्प्यूटर विज्ञान और भाषाविज्ञान में औपचारिक भाषा (formal language) चिन्हों के स्ट्रिंगों का एक समुच्चय (सेट) होता है जिनके साथ एक सम्बन्धित नियमों की सूची भी सम्मिलित हो। ऐसी औपचारिक भाषा की वर्णमाला चिन्हों व अक्षरों का वह समुच्चय होता है जिसके साथ उस भाषा के स्ट्रिंग बनाए जा सकें। किसी औपचारिक भाषा के मान्य स्ट्रिंगों को सुनिर्मित शब्द (well-formed words) या सुनिर्मित सूत्र (well-formed formula) कहते हैं। अक्सर औपचारिक भाषाओं के साथ-साथ उसके शब्द निर्माण व प्रयोग के लिए एक औपचारिक व्याकरण (formal grammar) भी परिभाषित होता है, जिसे उसका निर्माण नियम (formation rule) भी कहते हैं।


title: कांकरीया झील

text: कांकरीया झील गुजरात की सबसे बड़ी झील है। इसकी परिधी करीब 2.25 किलोमीटर की है। कांकरीया झील अहमदाबाद के दक्षिण में स्थित मणीनगर उपनगरीय इलाके में आई हुई है। कांकरीया झील का निर्माण सुल्तान अहमद शाह ने करवया था। झील के मध्य में नगीना वाडी नामक उपवन है। काँकरिया झील भारत के गुजरात राज्य के अहमदाबाद शहर में स्थित सबसे बड़ी झील है। काँकरिया झील को 'क़ुतुबु हौज' और 'हौज-ए-क़ुतुबु' के नाम से भी जाना जाता था।


title: कांकरीया झील

text: सुल्तान क़ुतुबुद्दीन ने काँकरिया झील का निर्माण 15वीं शताब्दी में शुरु किया और 1451 ईस्वी में स्थापित हुई।


title: कांकरीया झील

text: काँकरिया झील के मध्य में बहुत ही सुंदर द्वीप महल है। यहाँ मुग़ल काल के दौरान नूरजहाँ और जहांगीर अक्सर घूमने जाया करते थे।


title: कांकरीया झील

text: काँकरिया झील के चारों ओर बहुत ही ख़ूबसूरत बगीचे है और इसी झील के निकट बाल वाटिका, चिड़ियाघर आदि स्थित हैं।


title: कांकरीया झील

text: शाही बाग़ महल, शाह आलम का रोज़ा, केलिको टेक्सटाईल संग्रहालय, श्रेयांस लोक-कला संग्रहालय आदि शहर के अन्य प्रमुख पर्यटन आकर्षण है।


title: कांकरीया झील

text: सुल्तान क़ुतुबुद्दीन ने काँकरिया झील का निर्माण 15वीं शताब्दी में शुरु किया और 1451 ईस्वी में स्थापित हुई rehan khan


title: समोआ

text: समोआ, आधिकारिक रूप से स्वतंत्र समोआ राज्य, को पहले पश्चिमी समोआ और जर्मन समोआ के रूप में जाना जाता था, जो दक्षिणी प्रशांत महासागर के समोआई द्वीप के पश्चिमी भाग में एक शासित देश है। यह न्यूजीलैंड से 1962 में स्वतंत्र हुआ। समोआ के दो मुख्य द्वीपों में उपोलु और सवाई'इ, पोलीनेशिया में सबसे बड़े द्वीपों में एक, हैं। राजधानी शहर एपिया और फलेओलो अंतर्राष्ट्रीय हवाई अड्डा उपोलु के द्वीप पर स्थित हैं।


title: समोआ

text: 15 दिसम्बर 1976 को समोआ को संयुक्त राष्ट्र संघ में शामिल किया गया। समोआवासियों के समुद्री कार्य संबंधी योग्यता के कारण 20वीं सदी से पहले यूरोपीय खोजकर्ताओं द्वारा अमेरिकी समोआ सहित पूरे द्वीप समूह को "नाविकों का द्वीप" कहा जाता था।


title: समोआ

text: 2500 और 1500 ई.पू. के बीच दक्षिण-पूर्वी और मेलानेशिया से पूर्व की ओर लपिता विस्तार की अवधि के दौरान ऑस्ट्रोनेशियन पूर्वजों से समोआईयों की पैदाईश हुई है। 2003 और उसके बाद से पाए जाने वाले नए वैज्ञानिक प्रमाण और कार्बन डेटिंग के निष्कर्षों के कारण समोआईयों की पैदाईश का इन दिनों पुनर्मूल्यांकन किया जा रहा है।


title: समोआ

text: पूर्वी लपिता बस्तियों के बीच अंतरंग सामाजिक-सांस्कृतिक व आनुवंशिक संबंध कायम थे और पुरातात्विक रिकॉर्ड मौखिक परंपरा तथा देशी वंशावलियों का समर्थन करते हैं, जो अंतर-द्वीपीय समुद्र यात्रा और प्रागैतिहासिक समोआईयों, फिजिवासियों तथा टोंगनों के बीच अंतर्विवाह के संकेत देते हैं।


title: समोआ

text: 18वीं सदी के आरंभ में यूरोपीयों के साथ संपर्क शुरू हुआ। एक हौलैंडवासी जैकोब रोग्गेवीन (1659-1729), 1722 में समोआई द्वीपों को देखने वाला पहला ज्ञात यूरोपीय था। इसके बाद लुईस-एंटोनी डि बुगैनविल्ले (1729–1811) नामक एक फ्रांसिसी अन्वेषक ने यहां की यात्रा की, जिसने 1768 में उनका नाम "नाविकों का द्वीप" रखा. 1830 के दशक से पहले संपर्क सीमित था, उस दशक से अंग्रेज मिशनरी और व्यापारी यहां पहुंचने लगे.


title: समोआ

text: समोआ में मिशन का काम 1830 के दशक के अंत में लंदन मिशनरी सोसाइटी के जॉन विलियम्स द्वारा शुरू हुआ, जो द कूक आयलैंड्स और ताहिती से सपापाली'इ आये. उस समय तक, समोआईयों की छवि बर्बर और जंगी की बन गयी थी, क्योंकि स्थानीय निवासियों तथा फ्रांसिसी, ब्रिटिश, जर्मन व अमेरिकी बलों के बीच हिंसक झड़पें हुईं. इन बलों ने उन्नीसवीं सदी के अंत तक समोआ को कोयला-चालित जहाज़ों के लिए एक ईंधन भरने के स्टेशन तथा व्हेल के शिकार के लिए उपयुक्त माना था।


title: समोआ

text: विशेष रूप से जर्मन ने समोआई द्वीपों पर बड़ी व्यावसायिक दिलचस्पी दिखानी शुरू की, खासकर उपोलु द्वीप पर जहां जर्मन कम्पनियों ने कोपरा और कोको फली के प्रसंस्करण पर एकाधिकार जमा रखा था; संयुक्त राज्य अमेरिका ने अपने दावे पेश किये और बहुत ही स्पष्ट रूप से तुतुइला और मनु'आ द्वीपों (जो बाद में अमेरिकी समोआ के रूप में औपचारिक तौर से संयुक्त राज्य अमेरिका में मिला लिए गये) के स्थानीय देशी सरदारों के साथ एक गठबंधन बना लिया।


title: समोआ

text: ब्रिटेन ने भी ब्रिटिश व्यापार उद्यम, बंदरगाह अधिकारों और वाणिज्य दूतावास कार्यालय की रक्षा के लिए सेना को भेजा. इसके बाद वहां आठ वर्षों तक गृह युद्ध चला, जिसमें प्रत्येक तीनों शक्तियों ने युद्धरत समोआई दलों को हथियार, प्रशिक्षण और कुछ मामलों में यहां तक कि लड़ाकू सैनिकों की भी आपूर्ति की. तीनों ने एपिया बंदरगाह में युद्धपोत भेजा और एक बड़े पैमाने का युद्ध अवश्यंभावी लगने लगा, लेकिन एक एक भारी तूफान ने युद्धपोतों को क्षतिग्रस्त या नष्ट कर दिया, इससे सैन्य संघर्ष समाप्त हुआ।


title: समोआ

text: बीसवीं सदी के आरंभ में, त्रिपक्षीय सम्मेलन ने समोआई द्वीपों को दो भागों में विभक्त कर दिया: पूर्वी द्वीप समूह संयुक्त राज्य अमेरिका का एक क्षेत्र बन गया (1900 में तुतुइला द्वीप और 1904 में औपचारिक रूप से मनु'आ) और अब इसे अमेरिकी समोआ के रूप में जाना जाता है; जब ब्रिटेन ने समोआ से अपने सारे दावे वापस ले लिये और टोंगा तथा सोलोमन द्वीपों के कुछ क्षेत्रों और पश्चिम अफ्रीका से जर्मन अधिकारों की समाप्ति को स्वीकार कर लिया गया तब जमीन का कहीं बड़ा हिस्सा पश्चिमी द्वीप समूह जर्मन समोआ के नाम से जाना जाने लगा.


title: समोआ

text: पहले जर्मन गवर्नर विल्हेम सोल्फ़ थे, जो बाद में इंपीरियल जर्मनी के उपनिवेशों के लिए सेक्रेटरी बनकर चले गये। ब्रिटेन द्वारा न्यूजीलैंड से अपने "महान व अत्यावश्यक साम्राज्य की सेवा" करने के अनुरोध के बाद, 29 अगस्त 1914 को उपोलु में न्यूजीलैंड की सेना निर्विरोध जा उतरी और जर्मन अधिकारियों से नियंत्रण जब्त कर लिया गया।


title: समोआ

text: 1912 में, एक बदलाव यह हुआ कि जर्मन प्रशासन ने जाहिरा तौर पर सरकार में स्थानीय भागीदारी की एकरूपता को कायम करके समोआ राजनीति में परंपरागत शक्तियों के साथ तालमेल बिठाने के अपने दीर्घकालिक लक्ष्य को हासिल कर लिया। "तुपु" या यहां तक कि "अल्ली सिली" नामक पदवी नहीं रही, बल्कि उनके स्थान पर दो "फौतुआ" नियुक्त किये गये। तुमुआ और पुले एक समय के लिए मौन थे; भूमि और स्वत्वाधिकार को प्रभावित करने वाले मामलों पर सभी निर्णय राज्यपाल के नियंत्रण में थे। प्रक्रिया को पूरा करने के लिए, सारे समोआ के लिए "फा'अलुपेगा" को संशोधित किया गया था। कम से कम 19वीं सदी के अंत से (और शायद उससे भी अधिक देर से), "फा'अलुपेगा" जो राष्ट्रीय स्तर पर स्वीकार किया गया, इस प्रकार था:


title: समोआ

text: यह "फा'अलुपेगा" सबसे पहले अपने प्रवक्ताओं - तुमुआ मा पुले, इतु'आउ मा अलाताऊ, ऐगा-इ-ले, मा ले वा'आ-ओ-फोनोती - के माध्यम से समुआ के प्रमुख जिलों के अधिकार और पहचान को मान्य करता है और ये सर्वोच्च उपाधियां जो इन समूहों द्वारा प्रदान की गयी थीं। समोआ के महान अधिकतम वंश समूहों और उनके "बेटों", जिन्हें सर्वोच्च उपाधि के लिए चुना गया, की पहचान के साथ यह समाप्त हुआ।


title: समोआ

text: जर्मन समोआ के नए "फा'अलुपेगा" के लिए स्पष्टतया जरुरी था कि मालिएतोआ तानुनाफिली और तुपुआ तमासेसे को शपथ दिलाई जाय और इस तरह समोआ के ऐतिहासिक "फा'अलुपेगा" की जगह लाया गया नया "फा'अलुपेगा" निम्नलिखित है:


title: समोआ

text: ""तुलोउना ए लाना मैएसितेते ले कैसा ओ ले तुपु मामलू ओ लो ततोऊ मालो कसिअलिका आओआओ (Tulouna a lana Maiesitete le Kaisa o le tupu mamalu o lo tatou malo kasialika aoao)."


title: समोआ

text: "तुलोउना ए लाना अफिओगा ले कोवाना कसिअलिका ओ ले सुई ओ ले कैसा इ समोआ नेई (Tulouna a lana afioga le kovana kasialika o le sui o le kaisa I Samoa nei)."


title: समोआ

text: "उआ फा'अमानातुइआना एई ऐगा ए लुआ इ ओ ओउलुआ तोफिगा कसिअलिका ओ ले फौतुआ (Ua fa’amanatuiana ai aiga e lua I o oulua tofiga Kasialika o le Fautua)."


title: समोआ

text: "तुलोउना ए ले वसेगा ए फैपुले कसिअलिका ओ ए लागोलागो मलोसी इ ले मालो (Tulouna a le vasega a Faipule Kasialika o e lagolago malosi I le Malo)."


title: समोआ

text: "अफिफियो माई ले नोफो ए वसेगा ओ तोफिगा कसिअलिका ओ ए उसु फिता इ ले तौतुआ इ ले मालो (Afifio mai le nofo a vasega o tofiga Kasialika o e usu fita I le tautua I le malo)" ".


title: समोआ

text: प्रथम विश्व युद्ध के अंत से 1962 तक, लीग ऑफ़ नेशन्स के माध्यम से न्यासिता के तहत एक श्रेणी सी अधिदेश के रूप में न्यूजीलैंड ने समोआ का नियंत्रण किया। दो बड़ी घटनाओं के लिए न्यूजीलैंड प्रशासकों की एक श्रृंखला जिम्मेदार रही. पहली घटना में, समोआई आबादी का लगभग पांचवां भाग 1918-1919 के बीच इन्फ्लुएंजा की महामारी का शिकार बना. 1919 में महामारी की जांच कर रही द रॉयल कमीशन ऑफ़ इंक्वायरी ने निष्कर्ष निकाला कि 7 नवम्बर 1918 को ऑकलैंड से आये 'एसएस तलुने' के आगमन [जिसे न्यूजीलैंड प्रशासन द्वारा संगरोध के उल्लंघन में लंगर डालने की अनुमति दी गयी थी] से पहले पश्चिमी समोआ में कोई निमोनिया इन्फ्लूएंजा नहीं था; इस जहाज के आगमन के सात दिनों के अंदर उपोउ में इन्फ्लूएंजा महामारी बन गया और फिर तेजी से पूरे देश में फैलता चला गया।


title: समोआ

text: दूसरी बड़ी घटना मऊ (जिसका शब्दशः अनुवाद है "प्रभावशाली संघटित अभिमत") द्वारा शुरुआत में शांतिपूर्ण विरोध से आरंभ हुई, यह एक ऐसा अहिंसक लोकप्रिय आन्दोलन था जिसकी शुरुआत सवाई'इ पर 1900 के दशक के आरंभ में हुई थी और जिसका नेतृत्व सोल्फ़ द्वारा अपदस्थ एक वक्ता प्रमुख लौआकी नमुलाऊलु ममोए द्वारा किया गया था। 1909 में, लौआकी को सायपन निर्वासित किया गया और 1915 में समोआ वापस आते समय उनकी मृत्यु हो गयी।


title: समोआ

text: 1918 तक, न्यूजीलैंड प्रशासक लगभग 38,000 समोआईयों और 15,000 यूरोपीयों की आबादी को शासित किया करते थे। 1920 के दशक के अंत तक, न्यूजीलैंड प्रशासन द्वारा द्वारा समोआई जनता के साथ दुर्व्यवहार के दौरान औपनिवेशिक शासन के खिलाफ प्रतिरोध आंदोलन को व्यापक समर्थन मिलने लगा. मऊ नेताओं में एक थे ओलाफ फ्रेडरिक नेल्सन, जो आधे समोआई और आधे स्वीडिश व्यापारी थे। नेल्सन को अंततः 1920 के दशक के अंत में और 1930 के दशक के आरंभ में निर्वासित कर दिया गया, लेकिन उन्होंने आर्थिक और राजनीतिक रूप से संगठन की सहायता करना जारी रखा. मऊ के अहिंसक दर्शन का अनुसरण करते हुए नवनिर्वाचित नेता श्रेष्ठ प्रमुख तुपुआ तमासेसे लीलोफी ने 28 दिसम्बर 1929 को एपिया शहर में अपने अनुयायियों का वर्दीधारी मऊ के शांतिपूर्ण प्रदर्शन में नेतृत्व किया।


title: समोआ

text: न्यूजीलैंड पुलिस ने प्रदर्शन के नेताओं में से एक को गिरफ्तार करने का प्रयास किया। जब इसका विरोध हुआ तब पुलिस और मऊ के बीच एक संघर्ष की शुरुआत हुई. अधिकारियों ने भीड़ पर अंधाधुंध गोलीबारी शुरू कर दी और इस प्रदर्शन के लिए तैयार किये गये एक लेविस मशीन गन का इस्तेमाल भीड़ को तितर-बितर करने के लिए किया गया। प्रमुख तमासेसे जब मऊ प्रदर्शनकारियों को शांत करने और उन्हें व्यवस्थित करने की कोशिश कर रहे थे तब पीछे से गोली मार कर उनकी ह्त्या कर दी गयी। वे चीख रहे थे "शांति, समोआ". बंदूकों की गोली और पुलिस के डंडे से उस दिन और भी दस लोग मारे गये और लगभग 50 लोग घायल हुए.


title: समोआ

text: वो दिन समोआ में काले शनिवार के नाम से जाना जाता है। मऊ बढ़ता गया, दृढ़तापूर्वक अहिंसक बना रहा और एक अत्यंत प्रभावशाली महिलाओं की शाखा भी इसमें शामिल कर ली गयी। समोआई जनता के लगातार प्रयासों से अंततः पश्चिमी समोआ को 1962 में स्वतंत्रता प्राप्त हुई और उसने न्यूजीलैंड के साथ एक मैत्री संधि पर हस्ताक्षर किए. प्रशांत महासागरीय देशों में समोआ पहला देश था जिसे सबसे पहले स्वतंत्रता प्राप्त हुई. 2002 में, समोआ की यात्रा पर गयीं न्यूजीलैंड की प्रधानमंत्री हेलेन क्लार्क ने इन दो घटनाओं में न्यूजीलैंड की भूमिका के लिए औपचारिक रूप से माफी मांगी.


title: समोआ

text: जुलाई 1997 में, संविधान संशोधन करके देश का नाम "पश्चिमी समोआ" से "समोआ" किया गया। संयुक्त राज्य अमेरिका के क्षेत्र अमेरिकी समोआ ने इस कदम का विरोध किया, उसने दृढ़तापूर्वक कहा कि इस परिवर्तन से उसकी अपनी पहचान का ह्रास होगा. स्वतंत्र राज्य समोआ तथा इसके निवासियों के वर्णन के लिए अमेरिकी समोआई अभी भी "पश्चिमी समोआ" और "पश्चिमी समोआई" शब्दावलियों का इस्तेमाल करते हैं।


title: समोआ

text: हालांकि दोनों समोआई भाषा तथा नस्ल के मामले में एक हैं, लेकिन हाल में उनकी संस्कृतियों ने अलग-अलग रास्ते अपना लिए हैं; अमेरिकी समोआई अक्सर ही हवाईई और संयुक्त राज्य अमेरिका की मुख्य भूमि के प्रवास में चले जा रहे हैं और अमेरिकी फुटबॉल तथा बेसबॉल खेलने जैसी अनेक अमेरिकी प्रथाओं को अपना रहे हैं। पश्चिमी समोआईयों की प्रवृत्ति न्यूजीलैंड के प्रवास की है, जिनके प्रभाव ने पश्चिमी द्वीपों में रग्बी और क्रिकेट को अधिक लोकप्रिय बना दिया है। यात्रा लेखक पॉल थेरौक्स ने कहा कि समोआ और अमेरिकी समोआ के समाजों में उल्लेखनीय अंतर हैं।


title: समोआ

text: 7 सितंबर 2009 से सरकार ने मोटर चालकों के लिए ड्राइविंग दिक् विन्यास को बदल दिया है और अब समोआवासी सड़क की बायीं ओर से गाड़ी चलाया करते हैं। इससे क्षेत्र के कई अन्य देशों की पंक्ति में समोआ आ गया है। हाल के वर्षों में और 21वीं सदी में समोआ ऐसा पहला देश है जिसने बायीं ओर से गाड़ी चलाना शुरू किया।


title: समोआ

text: 1960 का संविधान, जो औपचारिक रूप से न्यूजीलैंड से स्वतंत्र होने के साथ 1962 में लागू हुआ, संसदीय जनतंत्र की ब्रिटिश प्रणाली पर आधारित है, जिसे समोआई प्रथाओं के मद्देनजर संशोधित किया गया है। समोआ के राष्ट्रीय आधुनिक सरकार को 'मालो' के रूप में उल्लिखित किया जाता है। देश के चार सर्वोच्च स्थान प्राप्त बड़े प्रमुखों में से एक फिआमे मता'अफा फौमुइना मुलिनु'उ द्वितीय समोआ के प्रथम प्रधानमंत्री बने.


title: समोआ

text: दो अन्य बड़े प्रमुखों को जीवन भर के लिए स्वतंत्रता के समय देश का संयुक्त प्रमुख नियुक्त किया गया। तुपुआ तमासेसे मेया'ओले, जिनकी मृत्यु 1963 में हुई, के बाद मालिएतोआ तानुमाफिली द्वितीय 11 मई 2007 को अपनी मृत्यु के दिन तक राज्य के प्रमुख बने रहे, उसके बाद उस राज्य में संवैधानिक राजशाही की जगह गणतंत्र की स्थापना की गयी। राज्य के अगले प्रमुख तुईआतुआ तुपुआ तमासेसे एफ़ी का चुनाव 17 जून 2007 को विधायिका द्वारा 5 वर्ष के तय कार्यकाल के लिए किया गया।


title: समोआ

text: एकसदनी विधायिका (फोनो) में 49 सदस्य होते हैं जिनका कार्यकाल 5 वर्षों का होता है। सजातीय समोआईयों द्वारा क्षेत्रीय जिलों से सैंतालीस को निर्वाचित किया जाता है; और बाक़ी दो का चुनाव गैर-समोआईयों द्वारा होता है, अलग मतदाता सूची से कोई मुख्य संबद्धता के बिना. सार्वभौमिक मताधिकार को 1990 में विस्तारित किया गया, लेकिन समोआई सीटों से चुनाव के लिए सिर्फ प्रमुख (मताई) ही खड़े हो सकते हैं। देश में 25,000 से अधिक मताई हैं, जिनमें लगभग 5% महिलाएं हैं। फोनो में बहुमत से प्रधानमंत्री को चुना जाता है और सरकार बनाने के लिए राष्ट्र के प्रमुख द्वारा उनकी नियुक्ति होती है। प्रधानमंत्री की पसंद के 12 कैबिनेट पदों की नियुक्ति राष्ट्र प्रमुख द्वारा होती है, जो फोनो के सतत विश्वास का मामला है।


title: समोआ

text: समोआ की राजनीति में प्रख्यात महिलाओं में समोआ के प्रथम प्रधानमंत्री की पत्नी और लोटोफागा निर्वाचन क्षेत्र की स्व. लौलु फेटुईमलेमौ मता'अफा (1928-2007) शामिल हैं। उनकी बेटी फिआमे नाओमी मता'अफा एक सर्वोच्च प्रमुख और लंबे समय से कैबिनेट की सदस्य हैं। राजनीति में अन्य महिलाओं में शामिल हैं समोआई विद्वान और प्रख्यात प्राध्यापक आइओनो फनाफी ले तागालोया, वक्ता-प्रमुख मतातुमुआ मैमोअना और वर्तमान संचार व प्रौद्योगिकी मंत्री सफुनेइतु'उगा पा'अगा नेरी.


title: समोआ

text: न्यायिक प्रणाली अंग्रेजी सामान्य विधि और स्थानीय प्रथाओं पर आधारित है। समोआ का सर्वोच्च न्यायालय उच्चतम न्यायाधिकार क्षेत्र की अदालत है। इसके मुख्य न्यायाधीश की नियुक्ति प्रधानमंत्री की सिफारिश पर राष्ट्र प्रमुख द्वारा की जाती है।


title: समोआ

text: ग्यारह "इतुमालो" (राजनीतिक जिले) से समोआ बना है। इन पारंपरिक ग्यारह जिलों की स्थापना यूरोपीय आगमन से पहले हुई थी। प्रत्येक जिले की अपनी संवैधानिक बुनियाद (फावाए) है, जो हर जिले के फालुपेगा (पारंपरिक अभिवादन) में पायी जाने वाली उपाधि पूर्ववर्तिता की परंपरागत व्यवस्था पर आधारित है।


title: समोआ

text: प्रत्येक जिले के मुख्यालय गांव अन्य जिम्मेदारियों के साथ-साथ जिला का प्रशासन चलाते हैं और जिला के मामलों को समन्वित करते हैं और प्रत्येक जिला की सर्वोच्च उपाधि प्रदान करते हैं। उदाहरण के लिए, अ'आना जिला का मुख्यालय लेउलुमोएगा में है। अ'आना की सर्वोच्च उपाधि टुइआ'आना है। वक्ता समूह जो यह उपाधि प्रदान करता है - फलेइवा (नौ का घर) - उसका केंद्र लेउलुमोएगा ही है। अन्य जिलों में भी यही बात लागू होती है। तुअमसागा जिले में, जिला की सर्वोच्च उपाधि - मालिएतोआ खिताब - फाले तुअमसागा द्वारा प्रदानकी जाती है, जो अफ़गा में स्थित है।


title: समोआ

text: अंतरराष्ट्रीय दिनांक रेखा के पूरब और भूमध्य रेखा के दक्षिण में यह देश स्थित है, तथा हवाई और न्यूजीलैंड के बीचो-बीच प्रशांत महासागर के पोलिनेशियाई क्षेत्र में पड़ता है। कुल भूमि क्षेत्र 2,934 किमी² (1,133 वर्ग मील) है (अमेरिका के रोड़े द्वीप से जरा-सा छोटा है), इसमें उपोलु और सवाई दो बड़े द्वीप हैं जिनके हिस्से में कुल भूमि क्षेत्र का 99% आता है और आठ छोटे टापू हैं।


title: समोआ

text: इनमें तीन टापू अपोलिमा जलडमरूमध्य में (मनोनो द्वीप, अपोलिमा और नु'उलोपा), चार टापू उपोलु के पूर्वी छोर के अलेइपता द्वीप में (नु'उतेले, नु'उलुआ, नमुआ और फनुअतापू) और नु'उसेफे द्वीप (0.01 किमी² - 2½ एकड़ से कम क्षेत्र और उपोलु के गांव "वओवा" के दक्षिणी तट से लगभग 1.4 कि॰मी॰ (0.9 मील) शामिल हैं। मुख्य द्वीप उपोलु समोआ आबादी के लगभग तीन-चौथाई का घर है, जिसकी राजधानी एपिया शहर में है।


title: समोआ

text: जलवायु भूमध्यवर्ती/बरसाती है, औसत वार्षिक तापमान 26.5° सेंटीग्रेड (79.7° फॉरेनहाईट) है और नवंबर से अप्रैल तक वर्षा का मौसम होता है। समोआ द्वीपों में सवाई सबसे बड़ा द्वीप है और न्यूजीलैंड के उत्तरी, दक्षिणी और स्टीवर्ट द्वीप तथा हवाई द्वीप के हवाई और माउइ के बाद पोलिनेशियाई द्वीप का छठा बड़ा द्वीप है। सवाई की आबादी 42,000 है।


title: समोआ

text: ज्वालामुखी घटना द्वारा समोआ द्वीपों की पैदाईश हुई, जिसके स्रोत का मुख्य केंद्र समोआ है जो कि मेंटल प्लम का संभावित परिणाम है। जबकि सभी द्वीप ज्वालामुखी से उत्पन्न हैं, लेकिन समोआ के पश्चिमी छोर पर स्थित सवाई ही अकेला ऐसा द्वीप है जहां सक्रिय ज्वालामुखी है, हाल में माउंट मतावानु में (1905–1911), मता ओ ले अफ़ी (1902) और मउगा अफ़ी (1725) में ज्वालामुखी फट चुकी हैं। समोआ में उच्चतम बिन्दु है माउंट सिलिसिली, जिसकी ऊंचाई 1,858 मीटर (6,096 फुट) है। सलेऔला लावा क्षेत्र सवाई के मध्य-उत्तरी तट पर अवस्थित है, जो माउंट मतावानु के ज्वालामुखी के विस्फोट का परिणाम है, जो 50 किमी² (20 वर्ग मील) का ठोस लावा छोड़ गया।


title: समोआ

text: समोआ की अर्थव्यवस्था पारंपरिक रूप से कृषि और स्थानीय स्तर पर मछली पकड़ने पर निर्भर रही है। आधुनिक समय में, विकास मदद, विदेश से पारिवारिक सदस्यों द्वारा भेजी गयी रकम और कृषि-उत्पाद का निर्यात देश की अर्थव्यवस्था के मुख्य घटक बन गये हैं। कृषि में दो-तिहाई श्रम बल लगा हुआ है और 90% निर्यात कृषि से ही होता है, जिनमें शामिल हैं नारियल क्रीम, नारियल तेल, नोनी ("नोनू" फल का जूस, समोआ में इसे इसी नाम से जाना जाता है) और कोपरा.


title: समोआ

text: एक बड़ी ऑटोमोटिव तार निर्माण फैक्टरी (याजाकी कारपोरेशन) के बाहर विनिर्माण क्षेत्र में मुख्यतः कृषि उत्पाद संसाधित होते हैं। पर्यटन एक विस्तारशील क्षेत्र है, जिसका सकल घरेलू उत्पाद में 25% का योगदान है। पर्यटकों का आगमन पिछले वर्षों में बढ़ा है, 1996 में जहां 70,000 पर्यटक आये थे, वहीं 2005 में 100,000 से ज्यादा पर्यटक द्वीपों में आये.


title: समोआ

text: समोआ की सरकार ने वित्तीय क्षेत्र के अविनियमन, निवेश को प्रोत्साहन और सतत राजकोषीय अनुशासन का आह्वान किया है। पर्यवेक्षकों ने भावी आर्थिक विकास के लिए बुनियादी ताकत के रूप में श्रम बाजार के लचीलेपन का उल्लेख किया है। होटल के आधारभूत संरचना में बड़े पूंजी निवेश, पड़ोसी प्रशांत महासागरीय देशों में राजनीतिक अस्थिरता और सरकार तथा वर्जिन एयरलाइंस के बीच 2005 में एक संयुक्त उद्यम पोलिनेशियाई ब्ल्यू के प्रारंभ से इस क्षेत्र को बड़ी भारी मदद मिली.


title: समोआ

text: समोआ एक उपजाऊ, लाभदायक, उत्पादक द्वीपसमूह है। जर्मन औपनिवेशीकरण से पहले यहां ज्यादातर कोपरे का उत्पादन होता था। जर्मन व्यापारी और उपनिवेशी बड़े स्तर पर बागान लगाने की शुरुआत करने और नए उद्योग विकसित करने में सक्रिय हुए, खासकर कोको बीन और रबर के. इसके लिए वे चीन और मेलानेशिया के आयातित मजदूरों पर निर्भर थे। प्रथम विश्व युद्ध के अंत में जब प्राकृतिक रबर के मूल्य बड़ी तेजी से नीचे आ गये, तब न्यूजीलैंड सरकार ने केला के उत्पादन को प्रोत्साहित किया, जिसका न्यूजीलैंड में बड़ा बाजार है।


title: समोआ

text: ऊंचाई में भिन्नता के कारण, अनेक प्रकार की उष्णकटिबंधीय और उपोष्णकटिबंधीय फसलों की खेती की जा सकती है, लेकिन बाहरी हितों के लिए आम तौर पर भूमि उपलब्ध नहीं है। 2,934 किमी² (725,000 एकड़) के कुल भूमि क्षेत्र में से, लगभग 24.4% में स्थायी फसल हैं और 21.2% भूमि कृषि योग्य है। लगभग 4.4% भूमि वेस्टर्न समोअन ट्रस्ट इस्टेट्स कारपोरेशन (WSTEC) के पास है।


title: समोआ

text: समोआ के प्रधान उत्पादों में कोपरा (सूखे नारियल), कोको फली (चॉकलेट के लिए) और केले हैं। केले और कोपरा दोनों का वार्षिक उत्पादन 13,000 से 15,000 मीट्रिक टन (लगभग 14,500 से 16,500 छोटे टन) तक है। अगर समोआ से रायनोसेरोस बीटल (एक प्रकार का भौंरा) को समाप्त कर दिया जाय तो समोआ 40,000 मीट्रिक टन (44,000 छोटे टन) तक कोपरे का उत्पादन कर सकता है। समोआ की कोको फली बहुत ही उच्च गुणवत्ता की होती है और न्यूजीलैंड के उत्तम चॉकलेटों में प्रयुक्त की जाती है। अधिकांश क्रिओल्लो-फोरास्टेरो संकर किस्म की हैं। कॉफी अच्छी पैदा होती है, लेकिन उत्पादन असमान है। डब्ल्यूएसटीईसी (WSTEC) सबसे बड़ा कॉफी उत्पादक है। रबर का उत्पादन समोआ में अनेक वर्षों से हो रहा है, लेकिन अर्थव्यवस्था पर इसके निर्यात मूल्य का प्रभाव बहुत कम है।


title: समोआ

text: अन्य कृषि उद्योग कम सफल रहे हैं। मूल रूप से 20वीं सदी के प्रारंभ में जर्मनों द्वारा शुरू किया गया गन्ना उत्पादन सफल हो सकता है। एपिया के पूर्व में कुछ बागान क्षेत्रों में गन्ना के परिवहन के लिए बनाई गई पुरानी ट्रेन की पटरियां देखी जा सकती हैं। समोआ में अनन्नास का अच्छा उत्पादन होता है, लेकिन स्थानीय खपत से परे इसका कोई बड़ा निर्यात नहीं होता है।


title: समोआ

text: 2006 में क्रय शक्ति समानता में सकल घरेलू उत्पाद (जीडीपी) अनुमानतः 1,218 बिलियन अमेरिकी डॉलर पर था। 58.4% के साथ औद्योगिक क्षेत्र, सकल घरेलू उत्पाद का सबसे बड़ा घटक है, उसके बाद 30.2% (अनुमानित 2004) के साथ सेवा क्षेत्र आता है। कृषि सकल घरेलू उत्पाद का सिर्फ 11.4% (अनुमानित 2004) का ही प्रतिनिधित्व करती है। सामोआई श्रम शक्ति अनुमानतः 90,000 है।


title: समोआ

text: सीआईए वर्ल्ड फैक्टबुक के अनुसार समोआ की आबादी 182,265 है; जिसका 92.6% समोआई, 7% युरोनेशियाई (मिश्रित, यूरोपीय और पोलिनेशियाई पूर्वजों के लोग) और 0.4% यूरोपीयों का है। लगभग तीन-चौथाई आबादी मुख्य द्वीप उपोलु में रहती है। पोलिनेशियाई समूहों में केवल न्यूजीलैंड के माओरी की संख्या समोआईयों से अधिक है।


title: समोआ

text: समोआईयों की धार्मिक निष्ठा में निम्नलिखित शामिल हैं: समोआ का ईसाई सामुदायिक चर्च 35.5%, रोमन कैथोलिक 12.7%, मेथोडिस्ट 15%, लैटर-डे सैंट्स 12.7%, समोअन एसेम्बलीज ऑफ़ गौड 10.6%, सेवेंथ-डे एड्वेंटिस्ट 3.5%, वर्शिप सेंटर 1.3%, अनिर्दिष्ट 0.8% (2001 जनगणना).


title: समोआ

text: राष्ट्र प्रमुख महाराज मलिएतोआ तानुमफिली द्वितीय 2007 तक बहाई धर्मान्तरित थे। समोआ ने विश्व में सात बहाई पूजास्थलों में से एक की स्थापना की; जो 1984 में पूरा हुआ और राष्ट्र प्रमुख द्वारा समर्पित किया गया, जो एपिया से 8 किमी (5 मील) दूर तिअपापता में स्थित है।


title: समोआ

text: फा'अ समोआ या पारंपरिक समोआई रीति, समोआई जीवन और राजनीति में एक मजबूत शक्ति बनी हुई है। सदियों से यूरोपीय प्रभाव के बावजूद, समोआ ने अपने ऐतिहासिक रीति-रिवाज, सामाजिक और राजनीतिक व्यवस्था और भाषा को संजोए रखा है। "मताई" प्रमुख की उपाधि प्रदान करने सहित महत्वपूर्ण अवसरों के समय समोआ'अवा अनुष्ठान जैसी प्रथाएं महत्वपूर्ण और पवित्र कृत्य हैं। महान सांस्कृतिक मूल्य की सामग्रियों में उत्कृष्ट रूप से बुने गये "'इए टोगा ('ie toga)" शामिल हैं।


title: समोआ

text: समोआई पौराणिक कथाओं में अनेक देवता शामिल हैं, जिनके साथ सृष्टि की कहानियां और टगलोआ तथा पुलोटू आत्मा राज्य के शासक सवेअसी'उलेओ की बेटी युद्ध की देवी नाफनुआ जैसी किंवदंतियां शामिल हैं। अन्य किंवदंतियों में सीना और एल की कहानी शामिल है, जो पहले नारियल के पेड़ की उत्पत्ति के बारे बताती है।


title: समोआ

text: कुछ समोआई आध्यात्मिक और धार्मिक हैं और उन्होंने आसानी से प्रबल ईसाई धर्म के साथ फा'अ समोआ के 'तालमेल' को अनुकूलित कर लिया और विपरीत क्रम में भी तालमेल बिठाया. जैसे कि ईसाई धर्म के साथ-साथ प्राचीन विश्वासों का सह-अस्तित्व भी जारी है, खासकर समोआ के पारंपरिक रीति-रिवाजों और फा'अ समोआ के मामले में. सामोआई संस्कृति वाफ़ेअलोअ'इ, अर्थात लोगों के बीच संबंध के सिद्धांत के आसपास केंद्रित है। ये रिश्ते सम्मान, या फा'आलोआलो पर आधारित हैं। समोआ में जब ईसाई धर्म का आगमन हुआ, तब ज्यादातर समोआई धर्मान्तरित हो गये। वर्तमान में 98% आबादी खुद की पहचान ईसाई के रूप में करती है। अन्य 2 प्रतिशत आबादी या तो खुद को गैर-धार्मिक मानती है, या किसी धार्मिक मंडली से जुड़ा नहीं मानती है।


title: समोआ

text: कुछ समोआई सामुदायिक जीवन यापन करते हैं, वे सामूहिक रूप से गतिविधियों में भाग लेते हैं। पारंपरिक समोआई "फाले" (घर) इसके उदाहरण हैं, जिनमे दीवारें नहीं होतीं; रात में या खराब मौसम में नारियल के पत्तों से उसे घेर दिया जाता है।


title: समोआ

text: नृत्य के लिए समोआई शब्द है "सिवा", जिसमे संगीत के समय अनूठे ढंग से हल्के से शरीर थिरकता है, हालांकि समोआई पुरुष तेजी से शरीर को थिरकाते हुए नाच सकते हैं। "सासा" भी एक पारंपरिक नृत्य है जिसमे लकड़ी के ड्रमों "(पैट)" या बेलनाकार मैट्स की ताल पर पंक्तिबद्ध नर्तक तेजी से समकालिक गति का प्रदर्शन करते हैं। पुरुषों द्वारा किया जाने वाला एक अन्य नृत्य "फा'अतौपाती" या चपत नृत्य है, जिसमें नाचते समय शरीर के विभिन्न भागों पर चपत लगाकर तालबद्ध ध्वनि पैदा की जाती है। शरीर पर के कीटों को थप्पड़ लगाने से यह व्युत्पन्न हुआ माना जाता है।


title: समोआ

text: समोआ की पारंपरिक वास्तुकला का रूप और निर्माण "तुफुगा फाई फाले" द्वारा किया जाने वाला एक विशेष कौशल था जो अन्य सांस्कृतिक कलाओं से भी जुड़ा हुआ है।


title: समोआ

text: हवाईयों, ताहितियों और माओरियों जैसी अन्य मुख्य संस्कृतियों के महत्वपूर्ण और अनोखे गोदना या टैटू होते हैं, उसी तरह समोआ के दो लिंग विशेष और सांस्कृतिक रूप से महत्वपूर्ण गोदना हैं। पुरुषों के लिए, इसे पे'आ कहा जाता है और जो जटिल व ज्यामितीय पैटर्न के गोदना होते हैं जो कि घुटनों से पसलियों तक के भाग को ढंक देते हैं। कोई पुरुष जो ऐसे गोदने (टटाऊ) गोदवाया हुआ होता है उसे सोगा'इमिति कहते हैं। समोआई लड़की या "टेइने" को मालू दिया जाता है, जो उसके घुटनों के जरा-सा नीचे से उसकी ऊपरी जांघ तक फैला होता है।


title: समोआ

text: अल्बर्ट वेंडट एक महत्वपूर्ण समोआई लेखक हैं, जिनके उपन्यास और कहानियां समोआई अनुभव को बयां करती हैं। 1989 में, उनके उपन्यास "फ़्लाइंग फ़ॉक्स इन ए फ्रीडम ट्री" पर न्यूजीलैंड में एक फीचर फिल्म बनाई गयी, जिसका निर्देशन मार्टिन सेंडरसन किया है। उनके एक अन्य उपन्यास "सन्स फॉर द रिटर्न होम" पर भी 1979 में पॉल मौन्डर के निर्देशन में एक फीचर फिल्म बनाई गयी। अन्य समोआई कवियों और लेखकों में शामिल हैं सपाऊ रुपेराके पेतैआ, एति सागा और समोआ ऑब्जर्वर के संपादक सावेया सानो मलिफा.


title: समोआ

text: अमेरिकी समोआ में जन्मे निपुण नाटककार और पटकथा लेखक स्व. जॉन नेउबुही तथा लेखक सिया फिगिएल ने 1997 का राष्ट्रमंडल लेखक पुरस्कार पाया। मोमो वॉन रीचे अंतरराष्ट्रीय स्तर पर मान्यता प्राप्त कवि और कलाकार हैं। लोकप्रिय बैंड में शामिल हैं द फाइव स्टार्स, पेनिना ओ तिआफाऊ और पुनिअलावा. साथ ही अनेक समकालीन समोआई कलाकार दुनिया भर में भी रहते हैं। इन समोआई कलाकारों में शामिल हैं लेखक, फिल्म निर्माता, दृश्य कलाकार, अभिनेता, निर्देशक, गायक और नर्तक. न्यूजीलैंड के समकालीन नृत्य में लेमी पोनिफ़सिओ एक निर्देशक व नृत्य-निर्देशक हैं और नील लेरेमिया की कंपनी ब्लैक ग्रेस ने यूरोप और न्यूयॉर्क के दौरे से अंतरराष्ट्रीय ख्याति प्राप्त की. कला संगठन "तौटाई" दृश्य कलाकारों का एक समूह है, जिसमे फातु फ़ेऊ, जॉनी पेनिसुला, शिगेयुकी किहारा, लोसेफा लिओ, मिशेल तफ्री, जॉन लोआना और लिली लाईटा भी शामिल हैं।


title: समोआ

text: फिल्म में, निर्देशक सिमा उराले एक अवार्ड विजेता फिल्म निर्माता हैं। उराले की लघु फिल्म "ओ तमैती" ने 1996 में वेनिस फ़िल्म महोत्सव में सर्वश्रेष्ठ लघु फिल्म का प्रतिष्ठित अवार्ड जीता. उनकी पहली फीचर फिल्म "एप्रोन स्ट्रिंग्स" से 2008 न्यूजीलैंड अंतर्राष्ट्रीय फिल्म समारोह का प्रारंभ हुआ। ऑस्कर काईटले के सह-लेखन की फीचर फिल्म सिओंस वेडिंग ऑकलैंड और एपिया के प्रीमियर के बाद आर्थिक रूप से सफल रही थी। संगीत में, द यांडल सिस्टर्स के "स्वीट इंस्पिरेशन" गीत का कवर चार्ट पर पहले नंबर पर आया, जबकि किंग कपिसी पहले हिप होप कलाकार थे जिन्हें उनके गीत "रिवर्स रेसिस्टेंस" के लिए 1999 में प्रतिष्ठित न्यूजीलैंड अपरा (APRA) सिल्वर स्क्रोल अवार्ड प्राप्त हुआ। उनके संगीत वीडियो "रिवर्स रेसिस्टेंस" को सवाई के उनके गांवों में फिल्माया गया था। अन्य सफल समोआई हिप हॉप कलाकारों में शामिल हैं रैपर स्क्राइब, डेई हामो, सवाज और था फीलस्टाइल जिसका संगीत वीडियो "सुआमाली" समोआ में फिल्माया गया था।


title: समोआ

text: कॉमेडी में, लाफिंग समोअन्स, नैकेड समोअन्स और किला कोकोनट दल ने सफल दौरे किये. अभिनेता व निर्देशक नथानिएल लीस ने अनेक थिएटर प्रोडक्शंस और फिल्मों में काम किया, साथ ही तृतीय द मैट्रिक्स फिल्म में कप्तान मिफुने की भूमिका भी की. थियेटर में, प्रकाशित नाटककारों में शामिल हैं ऑस्कर काईटले, विक्टर रोजर, मकेरिटा उराले और निउएन समोआई नाटककार डायना फुएमाना. तुसिअता अविया एक प्रदर्शन करने वाली कवयित्री हैं। उनकी कविता की पहली पुस्तक "वाइल्ड डॉग्स अंडर माई स्कर्ट" को 2004 में विक्टोरिया विश्वविद्यालय प्रेस ने प्रकाशित किया था।


title: समोआ

text: हिप हॉप जैसे अंतरराष्ट्रीय प्रभावों ने समोआई संस्कृति को प्रभावित किया है। मनोआ स्थित हवाई विश्वविद्यालय से पीएचडी करने वाली कटरीना मार्टिना टेईवा के अनुसार "विशेष रूप से हिप हॉप संस्कृति युवाओं के बीच लोकप्रिय है।"


title: समोआ

text: समोआ, हवाई और संयुक्त राज्य अमेरिका की मुख्य भूमि, विशेष रूप से कैलिफोर्निया के बीच बड़ी तादाद में हो रहे प्रवास को देखकर आश्चर्य करने की कोई बात नहीं. इसके अलावा, समोआई परंपरा में हिप हॉप तत्वों का एकीकरण भी "नृत्य रूपों की स्थानान्तरणीयता का खुद ही साक्षी है" और "उन परिपथों के प्रमाण हैं जिनके माध्यम से लोग और उनके सभी सन्निहित ज्ञान यात्रा करते हैं।" पारंपरिक और अधिक आधुनिक, अपने दोनों रूपों में नृत्य समोआईयों, खासकर युवाओं का एक केंद्रीय सांस्कृतिक प्रचलन बना हुआ है।


title: समोआ

text: समोआ में खेले जाने वाले मुख्य खेल रग्बी यूनियन, समोआई क्रिकेट और नेटबॉल हैं। रग्बी यूनियन समोआ का राष्ट्रीय फुटबॉल कोड है। समोआ के गांवों में, वॉलीबॉल भी लोकप्रिय है।


title: समोआ

text: रग्बी यूनियन समोआ में बहुत लोकप्रिय है और राष्ट्रीय टीम, जिसका उपनाम मनु समोआ है, कहीं अधिक बड़ी आबादी वाले देशों की टीमों के विरुद्ध लगातार प्रतिस्पर्धी बनी रहती है। 1991 के बाद से समोआ ने सभी रग्बी विश्व कप प्रतियोगिता में भाग लिया है और 1991, 1995 में क्वार्टर फाइनल तथा 1999 विश्व कप के दूसरे दौर में अपनी जगह बनाई थी। 2003 के विश्व कप में, मनु समोआ संभावित विश्व चैंपियन इंग्लैंड को हराने के बिलकुल करीब आ पहुंचा था। समोआ पैसिफिक नेशंस कप और पैसिफिक ट्राई-नेशंस में भी खेला करता है। यह खेल समोआ रग्बी फुटबॉल यूनियन के अधीन है, जो पैसिफिक आइलैंड्स रग्बी एलायंस के सदस्य हैं और इस तरह, इंटरनेशनल पैसिफिक आइलैंडर्स रग्बी यूनियन टीम में भी योगदान करते हैं।


title: समोआ

text: क्लब स्तर पर नेशनल प्रोविंसियल चैम्पियनशिप है और पैसिफिक रग्बी कप के प्रमुख समोआई खिलाड़ियों में पैट लाम और ब्रायन लीमा शामिल हैं। इसके अलावा ऐसे अनेक समोआई हैं जो न्यूजीलैंड ऑल ब्लैक्स के लिए खेल चुके हैं या खेल रहे हैं। 2007 में वेलिंगटन और हांगकांग रग्बी सेवेन्स के कप वे अपने देश लाये - जिसके लिए समोआ के प्रधानमंत्री तुइला'एपा सा'इलेले मालिएलेगोई, जो कि राष्ट्रीय रग्बी यूनियन के अध्यक्ष भी हैं, ने राष्ट्रीय छुट्टी की घोषणा की थी। वे 2010 में आईआरबी वर्ल्ड सेवेन्स सीरिज के विजेता भी बने, यह समोआईयों के लिए उपलब्धि का साल रहा; इसके बाद उन्होंने संयुक्त राज्य अमेरिका, ऑस्ट्रेलिया, हांगकांग और स्कॉटलैंड में भी जीत हासिल की.


title: समोआ

text: समोआईयों में रग्बी लीग भी लोकप्रिय है, 2000 के रग्बी लीग विश्व कप के क्वार्टर फाइनल में समोआ ने अपनी जगह बना ली थी। अनेक समोआई और समोआई वंश के न्यूजीलैंडवासी या ऑस्ट्रेलियावासी ब्रिटेन में सुपर लीग तथा नेशनल लीग्स में खेलते हैं। जैसे कि वा'एगा लीलुगा तुइगामाला न्यूजीलैंड ऑल ब्लैक्स का प्रतिनिधित्व करते हैं, जो बाद में विगान के लिए रग्बी लीग खेलने के लिए मिलियन डॉलर का समझौता करने वाले पहले खिलाड़ी बने, उसके बाद उन्होंने समोआ का प्रतिनिधित्व करने से पहले न्यूकैसल फाल्कोंस के लिए रग्बी यूनियन खेला। इसके अलावा, वर्किंगटन टाउन के टा'आने लावूलावू, सैंट हेलेंस के मौरी फ'असवालु और व्हाईटहैवेन के डेविड फटियालोफा भी शामिल हैं।


title: समोआ

text: समोआई मुक्केबाजी, किकबॉक्सिंग, कुश्ती और सुमो में बहुत दिखाई देते हैं; बहुत प्रसिद्ध मुसाशीमारू और कोनिशिकी जैसे कुछ समोआई सुमो "ओज़ेकी" और "योकोज़ुना" के उच्चतम रैंक तक पहुंच चुके हैं। द्वीपों की अपेक्षाकृत छोटी आबादी के बावजूद अनेक समोआई और समोआई मूल के लोग कई पेशेवर खेल लीगों के ऊंचे स्तर तक पहुंचे हैं। इसके अलावा डेविड तुआ एक बहुत प्रख्यात समोआई मुक्केबाज हैं।


title: समोआ

text: समोआ में अमेरिकी फुटबॉल सीमित रूप में खेला जाता है, लेकिन अमेरिकी समोआ में यह बहुत ही लोकप्रिय है, जहां उच्च विद्यालय के अनुमोदन के तहत यह खेल खेला जाता है। लगभग 30 समोआई मूल के खिलाड़ी इन दिनों नेशनल फुटबॉल लीग (एनएफएल) में खेल रहे हैं, इनमें अधिकांश अमेरिकी समोआई हैं। 2002 के ईएसपीएन के एक लेख में अनुमान लगाया गया कि किसी गैर-समोआई अमेरिकी की तुलना में समोआई पुरुष (चाहे वह अमेरिकी समोआई हो या संयुक्त राज्य अमेरिका में रहने वाला कोई समोआई हो) एनएफएल में खेलने के लिए 40 गुना अधिक संभाव्य होते हैं।


title: इण्डियन एयरलाइंस फ्लाइट ८१४

text: इंडियन एयरलाइंस फ्लाईट 814 (कॉल साइन आईसी-814) त्रिभुवन अंतर्राष्ट्रीय हवाई अड्डे (काठमांडू, नेपाल) से इंदिरा गांधी अंतर्राष्ट्रीय हवाई अड्डा (दिल्ली, भारत) जाने वाली एक इंडियन एयरलाइंस एयरबस ए300 थी जिसका अपहरण कर लिया गया था। एक पाकिस्तान स्थित आतंकवादी संगठन हरकत उल मुजाहिदीन पर इसके अपहरण का आरोप लगाया गया था।


title: इण्डियन एयरलाइंस फ्लाइट ८१४

text: लगभग 17:30 बजे आईएसटी (IST) पर भारतीय हवाई क्षेत्र में प्रवेश के तुरंत बाद सशस्त्र बंदूकधारियों ने विमान का अपहरण कर लिया था। अमृतसर, लाहौर और दुबई की धरती को छूने के बाद अपहरण कर्ताओं ने विमान को कंधार, अफगानिस्तान में उतरने के लिए मजबूर किया। अपहर्ताओं ने 176 यात्रियों में से 27 को दुबई में छोड़ दिया लेकिन एक को बुरी तरह चाकू से मारा और कई अन्य को घायल कर दिया।


title: इण्डियन एयरलाइंस फ्लाइट ८१४

text: अफगानिस्तान में तालिबान-हुकूमत के बारे में भारत की कम जानकारी ने भारतीय अधिकारियों और अपहर्ताओं के बीच वार्ताओं को मुश्किल बना दिया। तालिबान ने भारतीय विशेष सैन्य बलों द्वारा विमान पर धावा बोलने से रोकने की कोशिश में अपने सशस्त्र लड़ाकों को अपहृत विमान के पास तैनात कर दिया। अपहरण का यह सिलसिला सात दिनों तक चला और भारत द्वारा तीन इस्लामी आतंकवादियों - मुश्ताक अहमद जरगर, अहमद उमर सईद शेख़ (जिसे बाद में डेनियल पर्ल की हत्या के लिए गिरफ्तार कर लिया गया) और मौलाना मसूद अज़हर (जिसने बाद में जैश-ए-मुहम्मद की स्थापना की) को रिहा करने के बाद समाप्त हुआ।


title: इण्डियन एयरलाइंस फ्लाइट ८१४

text: भारतीय और अमेरिकी खुफिया एजेंसियों ने अपहर्ताओं, अल-कायदा और तालिबान के बीच प्रामाणिक संबंध होने की रिपोर्ट दी। पांच अपहरणकर्ताओं और तीन रिहा किये गए आतंकवादियों को तालिबान द्वारा एक सुरक्षित मार्ग प्रदान किया गया। तालिबान द्वारा संदिग्ध भूमिका निभाये जाने की व्यापक रूप से निंदा की गयी थी और इसके बाद यह भारत एवं तालिबान के बीच संबंधों की समाप्ति का कारण बना।


title: इण्डियन एयरलाइंस फ्लाइट ८१४

text: विमान में 178 यात्री सवार थे जिनमें से ज्यादातर भारतीय नागरिक थे जो नेपाल में छुट्टी बिताने के बाद भारत वापस आ रहे थे।


title: इण्डियन एयरलाइंस फ्लाइट ८१४

text: इंडियन एयरलाइंस फ्लाईट 814 (वीटी-ईडीडब्ल्यू) (VT-EDW) का अपहरण शुक्रवार, 24 दिसम्बर 1999 को भारतीय मानक समय लगभग 05:30 बजे विमान के भारतीय हवाई क्षेत्र में प्रवेश के कुछ ही समय बाद कर लिया गया था। भारत सरकार के अनुसार अपहर्ताओं की पहचान इस प्रकार थी:


title: इण्डियन एयरलाइंस फ्लाइट ८१४

text: आईसी-814 पर मौजूद मुख्य फ्लाईट अटेंडेंट अनिल शर्मा ने बाद में बताया कि एक नकाबपोश, चश्माधारी आदमी ने विमान को बम से उड़ा देने की धमकी दी थी और कप्तान देवी शरण को "पश्चिम की ओर उड़ान भरने" का आदेश दिया था। अपहर्ता चाहते थे कि कप्तान शरण विमान को लखनऊ के ऊपर से होते हुए लाहौर की ओर ले जाएं लेकिन पाकिस्तानी अधिकारियों ने तुरंत इसकी अनुमति देने से इनकार कर दिया क्योंकि वे आतंकवादियों के साथ संबंध जोड़े जाने से प्रति सचेत थे। इसके अलावा ईंधन भी पर्याप्त नहीं था। कप्तान शरण ने अपहर्ताओं से कहा कि उन्हें अमृतसर, भारत में उतरना होगा।


title: इण्डियन एयरलाइंस फ्लाइट ८१४

text: अमृतसर में कप्तान शरण ने विमान में दुबारा ईंधन भरने का अनुरोध किया। हालांकि, दिल्ली में आपदा प्रबंधन समूह ने अमृतसर हवाई अड्डे के अधिकारियों को यह सुनिश्चित कर लेने का निर्देश दिया कि विमान स्थिर था, जहां पंजाब पुलिस के सशस्त्र कर्मी इस कोशिश के लिए पहले से मौजूद थे। उन्हें नई दिल्ली से स्वीकृति नहीं मिली थी। अंततः एक ईंधन टैंकर भेजा गया और विमान तक पहुँच को बंद कर देने का निर्देश दिया। जैसे ही टैंकर विमान की ओर भागा, हवाई यातायात नियंत्रण ने पायलट को धीमा करने का रेडियो संदेश भेजा और टैंकर तुरंत रुक गया। इस तरह अचानक रुक जाने से अपहर्ताओं का संदेह बढ़ गया और उन्होंने हवाई यातायात नियंत्रण से मंजूरी के बिना विमान को तुरंत वहाँ से दूर ले जाने के लिए मज़बूर कर दिया। टैंकर विमान से कुछ ही फीट की दूरी पर रह गया था।


title: इण्डियन एयरलाइंस फ्लाइट ८१४

text: अत्यंत न्यूनतम ईंधन स्तर के कारण विमान ने लाहौर, पाकिस्तान में आपात लैंडिंग का अनुरोध किया। पाकिस्तान ने इस डर से अनुरोध को ठुकरा दिया कि आतंकवादियों के साथ उनके देश का नाम जोड़ा जा सकता था। पाकिस्तान ने अपनी हवाई यातायात सेवाओं को भी बंद कर दिया, इस प्रकार इंडियन एयरलाइंस फ्लाईट के लिए समूचे पाकिस्तान के हवाई क्षेत्र प्रभावी रूप से प्रबंधित हो गया और लाहौर हवाई अड्डे पर सभी लाइटें बंद कर दी गयीं। एटीसी से कोई भी मदद नहीं मिलाने से कप्तान शरण ने अपनी दृश्यात्मक प्रेरणा पर भरोसा किया और वहाँ उतरना शुरू कर दिया जिसे उन्होंने एक रनवे सोचा था और बाद में पाया कि यह केवल एक अच्छी रोशनी वाली सड़क थी और फिर समय पर विमान को उड़ा ले गए। यह समझ लेने के बाद कि विमान के लिए एकमात्र अन्य विकल्प जमीन पर धराशायी कर देना ही शेष बचा था, लाहौर हवाई अड्डे ने अपनी लाइटें ऑन कर दी और विमान को उतरने की अनुमति दे दी। लाहौर हवाई अड्डे के अधिकारियों ने विमान में इंधन भरा और भारतीय मानक समय (IST) 22:32 बजे इसे लाहौर छोड़ने के लिए अनुमति दे दी। इसके अलावा, पाकिस्तानी अधिकारियों ने यात्रियों में से कुछ महिलाओं और बच्चों को उतार देने के आईसी-814 के पायलट के अनुरोध को ठुकरा दिया।


title: इण्डियन एयरलाइंस फ्लाइट ८१४

text: विमान ने दुबई के लिए उड़ान भरी जहाँ बदनसीब विमान में सवार 27 यात्रियों को छोड़ दिया गया। अपहर्ताओं ने बुरी तरह से घायल 25 वर्षीय भारतीय पुरुष रिपन कात्याल को भी छोड़ दिया जिसपर अपहर्ताओं ने कई बार चाकू से वार किया था। बाद में रिपन ने अपनी चोटों के आगे घुटने टेक दिए और अपहरण का एकमात्र मृतक व्यक्ति बन गया।


title: इण्डियन एयरलाइंस फ्लाइट ८१४

text: इन यात्रियों को छोड़े जाने के फौरन बाद अपहृत विमान कंधार अंतर्राष्ट्रीय हवाई अड्डे के लिए रवाना हो गया।


title: इण्डियन एयरलाइंस फ्लाइट ८१४

text: कंधार में विमान के उतरने के बाद तालिबानी अधिकारियों ने अंतरराष्ट्रीय मान्यता प्राप्त करने की एक कोशिश में भारतीय अधिकारियों के साथ सहयोग करने और अपहर्ताओं एवं भारत सरकार के बीच मध्यस्थ की भूमिका निभाने की सहमति दे दी। चूंकि भारत ने तालिबान-हुकूमत को मान्यता नहीं दी थी, इसने इस्लामाबाद में अपने उच्चायोग से एक अधिकारी को कंधार भेजा. तालिबान-हुकूमत के साथ भारत के पूर्व संपर्क ना होने के कारण बातचीत की प्रक्रिया जटिल हो गयी थी।


title: इण्डियन एयरलाइंस फ्लाइट ८१४

text: हालांकि तालिबान का इरादा तब संदेह के दायरे में आ गया जब इसके सशस्त्र लड़ाकों ने अपहृत विमान को घेर लिया। तालिबान का कहना था कि सैन्य बलों को अपहर्ताओं द्वारा बंधकों को मारने या घायल करने से रोकने के प्रयास में तैनात किया गया था लेकिन कुछ विश्लेषक मानते हैं कि ऐसा अपहर्ताओं के खिलाफ भारतीय सैन्य ऑपरेशन को रोकने के लिए किया गया था।


title: इण्डियन एयरलाइंस फ्लाइट ८१४

text: अपहर्ताओं ने शुरू में भारतीय जेलों में कैद 35 इस्लामी उग्रवादियों की रिहाई और 200 मिलियन अमेरिकी डॉलर नगद की मांग की थी लेकिन भारतीय वार्ताकार उनकी मांग को तीन कैदियों की रिहाई तक कम करने के लिए अपहर्ताओं को मनाने में कामयाब रहे। ये कैदी थे:


title: इण्डियन एयरलाइंस फ्लाइट ८१४

text: अहमद उमर सईद शेख, जिसे 1994 में भारत में पश्चिमी देशों के पर्यटकों के अपहरण से संदर्भ में कैद किया गया था, उसी ने डैनियल पर्ल की हत्या की थी और कथित तौर पर अमेरिका में 11 सितंबर के हमलों की योजना तैयार करने में एक महत्वपूर्ण भूमिका निभाई है।


title: इण्डियन एयरलाइंस फ्लाइट ८१४

text: तीनों आतंकवादियों के कंधार में उतरने के बाद विमान पर सवार बंधकों को रिहा कर दिया गया था। 31 दिसम्बर 1999 को इंडियन एयरलाइंस फलाइट 814 के छोड़े गए बंधकों ने एक विशेष विमान पर वापस भारत के लिए उड़ान भरी।


title: वीडियो खेल

text: वीडियो गेम या वीडियो खेल ऐसे इलेक्ट्रॉनिक खेल होते है जिसमें यूज़र इंटरफ़ेस के साथ परस्पर क्रिया करके दृश्य प्रतिक्रिया उत्पन्न होती है। वीडियो गेम खेलने के लिए इस्तेमाल किये जाने वाले इलेक्ट्रॉनिक प्रणालियों को प्लेटफॉर्म या मंच के रूप में जाना जाता है। पर्सनल कम्प्यूटर और वीडियो गेम के लिये विशिष्ट तौर पर बनाई गई मशीन जिसे कंसोल कहते है, ज़्यादातर वीडियो गेम के लिये प्रयोग में लिये जाते हैं। आर्केड गेम के रूप में वीडियो गेम के, जो पहले आम थे, उपयोग में धीरे-धीरे गिरावट आई है। वीडियो गेम एक कला का रूप और उद्योग बन गया है।


title: वीडियो खेल

text: मुख्य रूप से वीडियो गेम में हेरफेर करने के लिए इस्तेमाल इनपुट डिवाइस को खेल नियंत्रक कहा जाता है, जो प्लेटफार्मों भर में बदलता है। एक नियंत्रक, केवल एक बटन और एक जॉयस्टिक से मिलकर बन सकता है, जबकि कई में उदाहरण के लिए एक और एक दर्जन से अधिक बटन और एक या एक से अधिक जॉयस्टिक सुविधा हो सकती है। कई आधुनिक कंप्यूटर गेम खिलाड़ी को कीबोर्ड और साथ ही माउस का उपयोग करने की अनुमति देते हैं। हाल के वर्षों में, इनपुट के अतिरिक्त तरीके उभरे है जैसे वीडियो गेम कंसोल के लिए कैमरा आधारित खिलाड़ी अवलोकन और मोबाइल उपकरणों के लिये टचस्क्रीन।


title: वीडियो खेल

text: एंटरटेनमेंट सॉफ्टवेयर रेटिंग बोर्ड (अंग्रेज़ी: Entertainment Software Rating Board, ESRB) गेम की परिपक्वता के आधार पर रेटिंग प्रदान करती है। उदाहरण के लिए, एक गेम को टीन (Teen, किशोर) के लिए टी (T) मूल्यांकन किया जा सकता है अगर गेम अश्लील शब्दों या हिंसा निहित है। अगर किसी गेम में स्पष्ट हिंसा या यौन विषय शामिल हैं, तो उसकी परिपक्व रेटिंग के लिए एम (M) (Mature, व्यस्क) प्राप्त होने की संभावना है जिसका मतलब है कि 17 से कम उम्र वाले को उसे नहीं खेलना चाहिये।


title: वीडियो खेल

text: पान यूरोपियन गेम इन्फोर्मेशन (अंग्रेज़ी:Pan European Game Information, PEGI) यूरोप में गेम रेटिंग मानकीकृत करने के लिए विकसित की गई एक प्रणाली है। ज़्यादातर वर्तमान सदस्य यूरोपीय संघ के सदस्य है। सभी PEGI सदस्य, ब्रिटेन को छोड़कर इसे एकमात्र प्रणाली के रूप में इस्तेमाल करते हैं। ब्रिटेन में ब्रिटिश बोर्ड ऑफ़ फिल्म क्लैसिफिकेशन भी रेटिंग प्रदान करती है।


title: वीडियो खेल

text: कंप्यूटर और वीडियो गेम के लिए चार सबसे बड़े निर्माता और बाजार (क्रम में) उत्तरी अमेरिका (अमेरिका और कनाडा), जापान, ब्रिटेन और जर्मनी हैं। अन्य महत्वपूर्ण बाजार में ऑस्ट्रेलिया, स्पेन, दक्षिण कोरिया, मैक्सिको, फ्रांस और इटली शामिल हैं। भारत और चीन दोनों को वीडियो गेम उद्योग में उभरते बाजार माना जाता है और बिक्री में आने वाले वर्षों में काफी वृद्धि की उम्मीद हैं। आज वीडियो गेम इतने बड़े और मशहूर है कि एक वीडियो गेम ग्रैंड थेफ्ट ऑटो V ने मनोरंजन उद्योग में वाणिज्यिक सफलता के नए कीर्तिमान स्थापित किये हैं।


title: खंडवा ज़िला

text: खंडवा भारतीय राज्य मध्य प्रदेश का एक जिला है। जिले का मुख्यालय खंडवा है। समुद्र तल से 900 मीटर की ऊंचाई पर स्थित मध्य प्रदेश के खंडवा जिले को दक्षिण भारत का प्रवेशद्वार कहा जाता है। यह जिला नर्मदा और ताप्‍ती नदी घाटी के मध्य बसा है। 6200 वर्ग किलोमीटर के क्षेत्र में फैले खंडवा की सीमाएं बेतूल, हरदा, बुरहानपुर, खरगोन और देवास से मिलती हैं। ओमकारेश्‍वर एवं सिगांजी(मून्दी) यहां का लोकप्रिय और पवित्र दर्शनीय स्‍थल है। ओंकारेश्वर भारत के 12 ज्योतिर्लिगों में शुमार किया जाता है। ओर मूंदी के नजदीक हनुमंतिया ग्राम में इंदिरा सागर बांध के वेकवाटर में एशिया का पहला मानव निर्मित टापू हनुमंतिया टापू बिकसित किया गया है,इसे सरकार पर्यटक क्षेत्र के रूप में विकसित कर रही है। बही खंडवा जिला मुख्यालय से 50 किलोमीटर दूर स्थित खालवा नगर में पांडवकालीन ऐतिहासिक माँ रेणुका का विश्व विख्यात प्राचीन मंदिर है जिसे पांडवो ने बनाया था। इसके अलावा घंटाघर, दादा धुनीवाले दरबार, हरसुद,मूँदी, सिद्धनाथ मंदिर और वीरखाला रूक यहां के अन्य लोकप्रिय पर्यटन स्थल हैं।


title: गरज

text: गरज या गड़गड़ाहट मुख्य रूप से बिजली के चमकते समय होती है। यह आकाशीय बिजली से निकालने वाले ध्वनि को कहते हैं। यह दूरी और बिजली के प्रकार पर निर्भर करता है। इसकी दूरी मापने के लिए इसके चमक और आवाज होने के बीच की दूरी को गिना जाता है। यह अचानक बढ़े दाब और तापमान के कारण होता है। जब अचानक से वायु का प्रसार होता है तो यह आवाज निकलता है।


title: गरज

text: यह मुख्य रूप से बादलों में अचानक से तापमान में बदलाव के कारण होता है। यह जब दो अलग तरह के बादल आस-पास आ जाते हैं, जिसमें एक गर्म और दूसरा ठण्डा होता है। इससे अचानक से ऊर्जा बाहर निकलने लगती है और इसी के कारण चमक और गरज के साथ बिजली भी गिरती है।


title: गरज

text: यह बिलकुल उस तरह का है, जैसे एक गर्म बर्तन पर ठंडा पानी डालने जैसा। जिससे ऊर्जा निकलती है और आवाज भी आता है। लेकिन तापमान में अधिक बदलाव होने के कारण ऊर्जा बिजली का रूप ले लेती है। ऐसा मुख्य रूप से तब होता है, जब तापमान गर्म होता है और ऊपर की ओर सफ़ेद बादल हो जो सूर्य के प्रकाश में अधिक गर्म हो जाता है और जब दूसरे क्षेत्र से ठंडी हवा के साथ वर्षा वाले बादल भी आ जाते हैं। इससे अचानक तापमान में बदलाव आ जाता है। लेकिन जब यह शांत हो जाता है तो बिजली भी धीरे धीरे शांत हो जाती है। जहाँ केवल एक ही प्रकार के मौसम हो और दूसरे तापमान के बादल न आते हों तो वहाँ बिजली नहीं बन पाती और न ही कोई गरज या चमक होती है।


title: गुरुद्वारा रकाब गंज साहिब

text: गुरुद्वारा रकाब गंज साहिब नई दिल्ली में स्थित एक ऐतिहासिक गुरुद्वारा है। यह संसद भवन के निकट स्थित है। इसका निर्माण 1783 में किया गया था। जिस स्थान पर ९वें गुरु गुरु तेग बहादुर सिंह का दाह संस्कार हुआ था, उसी पर यह गुरुद्वारा निर्मित है। वर्तमान समय में दिल्ली सिख गुरुद्वारा प्रबंधक समिति का कामकाज इसी गुरुद्वारे से होता है।


title: शिक्षा (वेदांग)

text: शिक्षा, वेद के छ: अंगों में से एक है। इसका रचनाकाल विभिन्न विद्वानों ने ३००० ईसापूर्व से १००० ईसापूर्व बताया है। भाषावैज्ञानिकों की दृष्टि में शिक्षा का उद्देश्य सामान्य स्वनविज्ञान (फोनेटिक्स) एवं स्वनिमविज्ञान (फोनोलॉजी) माना जा सकता है। शिक्षा ने सभी प्राप्त ध्वनियों का विश्लेषण किया है। इसका उद्देश्य वेद की ऋचाओं का ठीक प्रकार से पाठ करना है।


title: शिक्षा (वेदांग)

text: पुराकाल में माता पिता और आचार्य सभी वर्णोच्चारण का ज्ञान अपने पुत्रों और शिष्यों को बताया करते थे। धीरे-धीरे पुस्तकें लिखी गई और सूत्र रचना भी हो गई । वेदमन्त्रों के उच्चारण की शिक्षा ही वर्णोच्चारण शिक्षा के रूप में प्रसिद्ध हो गई। इस विषय में अनेक ऋषियोंने ग्रन्थ लिखें है, जिन्हें प्रातिशख्य और शिक्षा कहा जाता है। महर्षि पाणिनि की शिक्षा विशेष प्रसिद्ध है।


title: शिक्षा (वेदांग)

text: शिक्षाग्रन्थों की संख्या बहुत है। इनमें से अधिकांश छन्दबद्ध हैं किन्तु कुछ सूत्ररूप में भी हैं। नीचे कुछ शिक्षा ग्रन्थों के नाम दिए हैं जो अब भी प्राप्य हैं:


title: विभागीय भंडार

text: विभागीय भंडार या डिपार्टमेंट स्टोर एक बड़ी दुकान होती है जहां विभिन्न प्रकार के उत्पाद एक ही छत के नीचे खुदरा बिक्री के लिए उपलब्ध होते हैं। यहां केवल एक ही कंपनी के उत्पाद बिक्री हेतु उपलब्ध नहीं होते बल्कि विभिन्न कंपनियों के विभिन्न उत्पाद बेचे जाते हैं। एक विभागीय भंडार में विभिन्न प्रकार के उत्पादों के लिए अलग अलग विभाग बने होते हैं इसीलिए इसे विभागीय भंडार कहते हैं। आमतौर पर एक विभागीय भंडार में वस्त्र, फर्नीचर, इलेक्ट्रॉनिक्स उपकरण, प्रसाधन सामग्री, सौंदर्य प्रसाधन आदि खरीद के लिए उपलब्ध होते हैं पर, कभी कभी और रंग रोगन, हार्डवेयर का समान, फोटो उपकरण, आभूषण, खिलौने और खेल के सामान भी इन भंडारों में बिकता है।


title: रीवा अल्ट्रा मेगा सोलर

text: रीवा अल्ट्रा मेगा सोलर भारत का पहली सौर संयंत्र है जो सामान्य ग्रिड ऊर्जा के तुल्य है। यह भारत का सबसे बड़े सौर संयंत्रों में से एक है। इसका फोटोवोल्टिक सौर पार्क वाला ग्रिड से जुड़ा हुआ परिचालन क्षेत्र में फैला हुआ है जो मध्य प्रदेश के रीवा जिले में स्थित है। यह परियोजना 750 मेगावॉट क्षमता के साथ दिसम्बर 2019 में स्वीकृत हुई।


title: विजय सेन

text: विजय सेन सेन राजवंश (बंगाल) के राजा थे। वह हेमन्त सेन के पुत्र थे। हेमन्त सेन की मृत्यु के पश्चात विजय सेन राजा बने और पिता के छोटे से राज्य को एक पराक्रमी साम्राज्य में बदल दिया। उन्होने गौड, कामरूप तथा कलिंग के राजाओं को पराजित कर बंगाल पर अपना आधिपत्य स्थापित कर लिया। विजयपुरी और विक्रमपुरा उसकी राजधानी थी। उन्होने १०९७ ई से ११६० ई तक शासन किया।


title: विजय सेन

text: उनके द्वारा स्थापित सेन राजवंश १०० वर्ष तक टिका रहा। विजय सेन के पूर्वज दक्षिण के कर्णाट से यहाँ आए थे। विजय सेन ने सूर वंश की राजकन्या विलासदेवी से व्याह किया था।


title: विजय सेन

text: अभिलेखों से जान पड़ता है कि विजय सेन के शासन का आरम्भ राढ़ में पाल राजवंश के अधीन शासक के रूप में हुआ। सम्भवतः विजयसेन, विजयराज और निद्रावली एक ही शासक के नाम हैं जिसने रामपाल को वारेन्द्र पर पुनर्विजय प्रप्त करने में सहायता की।


title: विजय सेन

text: विजय सेन ने पाल बंश के शेष राजाओं की दुर्बलता का पूरा लाभ उठाया। सन्ध्याकर नन्दी द्वारा रचित ‘रामचरितम्’ में उनके राजकाल का उल्लेख मिलता है। विवाहसूत्र के कारण सूर राजवंश के साथ उनका अच्छा सम्पर्क था। इसके अलव उड़ीसा के शासक अनन्तवर्मण के साथ भी उनकी सामरिक मैत्री सन्धि थी। ये दोनों बातें उनके सेन सम्राज्य के विस्तार में सहायक सिद्ध हुईं। विजय सेन ने वर्मण, भिरा, रागभ आदि राजाओं को पराजित किय। देवपाड़ा शिलालेख से पता चलता है कि विजय सेन ने कामरुप और कलिङ्ग को जीतने के लिए युद्ध किया था। इसके पश्चात सम्भवतः उत्तर बिहार के कुछ भागों को भी जिता। विजय सेन ने पाल राजवंश के शेष राजा मदन पाल से उसकी राजधानी गौड़ को जीत लिया। मदन पाल उत्तर बङ्गाल पलायन कर गया और आगे के आठ वर्ष तक वहाँ शासन करता रहा। ११५२-५३ ई में मदन पाल की मृत्यु के बाद विजय सेन ने समग्र उत्तरबङ्गाल पर अधिकार कर लिया। १२वीं शताब्दी के मध्य तक विजय सेन ने बङ्ग ( दक्षिण बांला) पर आक्रमण किय और वर्मनों की राजधानी विक्रमपुर पर अधिकार कर लिया।


title: कशेरुकदंडी भ्रूणतत्व

text: प्रत्येक कशेरुकदंडी अपना जीवन एक संसेचित अंडे के रूप में प्रारंभ करता है। संसेचन की क्रिया अंडे के कोशिकाद्रव्य के भीतर एक शुक्राणु के प्रवेश करने से होती हैं। शुक्राणु का केवल सिर ही कोशिकाद्रव्य के भीतर प्रवेश करता है। यथार्थ शुक्राणु का सिर केवल केंद्रक का ही बना होता है, इसमें कोशिकाद्रव्य की मात्रा बहुत ही कम होती है। अंडे और शुक्राणु के केंद्रक का एक दूसरे से समेकन होता है। संयुक्त केंद्रक के विभाजन के साथ ही कोशिकाद्रव्य का विभाजन भी होता रहता है। संसेचन से दो कार्य सिद्ध होते हैं। एक तो इस क्रिया से नर और मादा के आनुवंशिक पदार्थ एकत्र होते हैं, दूसरे इस क्रिया से अंडे का उद्दीपन होता है जिससे एक संजटिल परंतु समन्वित विधि की एक श्रेणी आरंभ होती हैं, जिसे भ्रूणीय विकास कहते हैं।


title: कशेरुकदंडी भ्रूणतत्व

text: युग्मज खंडीभवन योक की मात्रा पर निर्भर रहता है। कम योकवाले या योक रहित अंडे पूर्णभाजित (होलोब्लास्टिक, holoblastic) और योक के प्राचुर्यवाले अंडे अपूर्णभाजित (मेरोब्लास्टिक, meroblastic) होते हैं। सरीसृपों और पक्षियों के अंडे योक से परिपूर्ण के अंडे योक से परिपूर्ण होते हैं। इनमें युग्मज विभाजन की रेखा अंडे के कोशिकाद्रव्य-काय ध्रव (पोल Pole) की सीमा के आगे नहीं पहुँचती। ऐसे जंतुओं में ब्लैस्टीडर्म का विकास योक के ऊपर होता है। ऐंफ़ीबिआ में पूरा युग्मज विभाजित होता है परंतु जंतु ध्रुव (ऐनिमल पोल, animal pole) की अपेक्षा वेजिटल पोल (vegital pole) की कोशिकाएँ अधिक शीघ्रता से विभाजित होती हैं।


title: कशेरुकदंडी भ्रूणतत्व

text: बार-बार विभाजित होने के कारण युग्मज एक कोशिका समूह में परिणत हो जाता है जिसे मोरुला कहते हैं। धीरे-धीरे मोरुला के भीतर तरल पदार्थ से भरी हुई एक गुहा उत्पन्न होती है, जिसे ब्लैस्टोसील (Blastocoele) और इस श्रेणी में भ्रुण को ब्लैस्टयूला कहते हैं।


title: कशेरुकदंडी भ्रूणतत्व

text: एंफ़िऑक्सस (Amphioxus) में ब्लैस्टयूला की भित्ति केवल एक कोशिकास्तर की बनी होती है। इस कारण गैस्ट्रुलेशन की विधि सरल होती है। ब्लैस्टयूला की भित्ति एक विशेष स्थान पर भी भीतर की ओर बैठने लगती है, जिसे अंतर्गमन (इनवैजिनेशन, invagination) कहते हैं। ब्लैस्टोसील गुहा के भीतर भित्ति के डूबने से उत्पन्न गुहा के किनारे एक दूसरे के समीप आने लगते हैं। इस प्रकार एक छिद्र बनता है जिसे ब्लैस्टोपोर (Blastopore) कहते हैं। इस नई गुहा को, जिसमें ब्लैस्टोपोर खुलता है, आर्केंटेरॉन (Archenteron) कहते हैं। ब्लैस्टोपोर भ्रूण के पश्व भाग पर स्थित होता है।


title: कशेरुकदंडी भ्रूणतत्व

text: अब दोनों प्राथमिक जननस्तर (जर्म लेअर, germ layer) स्थापित हो गए। छोटी कोशिकाओं से बना बाहरी स्तर बहिर्जनस्तर (Ectoderm Epiblast) है और आर्केटरॉन की भित्ति को बनानेवाला आंतरिक स्तर अंतर्जनस्तर (Endoderm Hypoblast) है। हाइपोब्लास्ट की कोशिकाएँ एपिब्लास्ट की कोशिकाओं से अधिक बड़ी होती हैं। ब्लैस्टयूला में ही गैस्ट्रुलेशन से ये दोनों प्रकार की कोशिकाएँ पहचानी जा सकती हैं। जंत्ध्रुाव के क्षेत्र में स्थित कोशिकाएँ आकार में छोटी और वेजिटल पोल पर स्थित कोशिकाएँ आकार में बड़ी होती हैं। पहली श्रेणी की कोशिकाओं से एपिब्लास्ट और दूसरी से हाइपोब्लास्ट बनता है। गैस्ट्रुलेशन से केवल इनके पारस्परिक स्थानीय संबंध में अंतर उत्पन्न होता है। ब्लैस्टयूला में हाइपोब्लास्ट कोशिकाओं के ऊपर की दो या तीन पंक्ति की कोशिकाएँ न्यूरल प्लेट (Neural plate) की कोशिकाएँ हैं। ये ही आगे चलकर तंत्रिका कोशिकाएँ (नर्व सेल्स, nerve cells) बन जाती हैं। अंतर्जनस्तर के किनारेवाली दो तीन पंक्तियों की कोशिकाओं से नोटोकॉर्ड (Notochord) बनता है और इन्हीं के समीप मध्यजनस्तर (मेसोडर्म, Mesoderm) की कोशिकाएँ होती हैं।


title: कशेरुकदंडी भ्रूणतत्व

text: गैस्ट्रुलेशन के पश्चात् आर्केटरॉन की छत पर स्थापित कोशिकाओं से नोटोकार्ड बनता है। नोटोकॉर्ड और अंतर्जनस्तर (एंडोडर्म) के बीच की कोशिकाएँ दोनों ओर खोखली धानी बनाती हैं। यह धानी मेसार्डर्म या मेसोब्लास्ट की है।


title: कशेरुकदंडी भ्रूणतत्व

text: ऐसिडिऐन (Ascidian) में गैस्ट्रुलेशन का अंतर इतना ही है कि इन जंतुओं के अंडे मोजेइक होते हैं, अर्थात् अंडे के प्रत्येक भाग के भविष्य का निर्णय संसेचन के पूर्व ही हो जाता है। इनके कोशिकाद्रव्य स्थानानुसार भिन्न प्रकार के होते हैं। केंद्रक के चारों ओर का कोशिकाद्रव्य कणिकामय और भूरा होता है तथा कार्टेक्स पर एक पतला स्तर कणिकामय पीले कोशिकाद्रव्य का होता है। हाइआलाइन कोशिकाद्रव्य उन कोशिकाओं में जाता है जिनका एपिब्लास्ट और न्यूरल पट्ट बनता है। भूरा कणिकामय कोशिकाद्रव्य अंतर्जनस्तर कोशिकाओं में और पीला कोशिकाद्रव्य मध्यजनस्तर कोशियों में जाता है।


title: कशेरुकदंडी भ्रूणतत्व

text: मेढक में गैस्ट्रुलेशन इससे कुछ भिन्न रूप में होता है। मेढक के ब्लैस्ट्यूला में ऊपरी कोशिकाएँ छोटी और काली तथा नीचे की बड़ी-बड़ी योक से भरी हुई और रंगहीन होती है। इन ऊपरी और निचले प्रदेशों के बीच एक अंत:स्थ प्रदेश भी होता है। निचली कोशिकाओं की अपेक्षा ऊपरी भाग की कोशिकाएँ अधिक शीघ्रता से विभाजित होती हैं, फलत: ये छोटी कोशिकाएँ बड़े आकारवाली निचली कोशिकाओं के ऊपर सरक आती हैं। इस विधि को एपिबोली (Epiboly) कहते हैं। ऊपरी कोशिकाओं की संख्या तथा आकार में वृद्धि के कारण ऐसा होता है। इसके आगे अतिरिक्त और भी एक घटना होती है। भ्रुण के भावी पश्च पृष्ठ (डॉरसो पॉस्टीरियर, dorso posterior) तल पर एक ग्रूव बनती है। यह प्रारंभिक अवस्था का ब्लैस्टोपोर है। इस ग्रूव में से अनेक कोशिकाएँ भीतर की ओर चली जाती है, जिससे ग्रूव अधिक गहरा हो जाता है और एक नई गुहा उत्पन्न हो जाती है। यह गुहा आर्केटरॉन है और भ्रूण अब गैस्ट्रुला की अवस्था में है।


title: कशेरुकदंडी भ्रूणतत्व

text: भ्रूण के भीतर प्रवेया करनेवाली कोशिकाएँ अंत:स्थ क्षेत्र से आती हैं। ब्लैस्ट्यूला के भीतर प्रस्तुत गुहा, ब्लैस्टोसील, इन कोशिकाओं के भीतर प्रवेश करने से और आर्केटरॉन के फैलाव के कारण दबकर आगे तथा नीचे की ओर हटने लगती है और अंत:स्थ क्षेत्र के भीतर प्रविष्ट कोशिकाएँ आर्केटरॉन की छत बनाती हैं। ब्लैस्टोपोर का ग्रूव दाहिने और बाएँ फैलता है। फिर यह ग्रूव दोनों ओर से आकर नीचे मिल जाता है और एक वृत्ताकर छिद्र का रूप धारण कर लेता है। इसी बीच निचले ध्रुव की बड़ी-बड़ी कोशिकाएँ भ्रूण के भीतरी भाग में प्रवेश कर जाती हैं। किंतु कुछ समय तक इन बड़ी कोशिकाओं का एक समूह ब्लैस्टोपोर के मुँह में स्थित रहता है जिसे योक प्लग कहते हैं। इस समय तक बलैस्टोपोल पूर्णत: लुप्त हो चुका होता है। आर्केंटरॉन की छत की कोशिकाएँ मध्यजनस्तर (मेसोडर्म) और छत के मध्य की कोशिकाएँ नोटोकॉर्ड बनाती हैं। मध्य के समीप दाएँ-बाएँ की कोशिकाओं के सोमाइट बनते हैं और दोनों किनारों की कोशिकाएँ पार्श्व पट्ट (लैटरल, प्लेट, lateral plate) बनाती हैं। आर्केंटरॉन के भूमितल की कोशिकाएँ एंडोडर्म स्तर बनाती हैं। ये कोशिकाएँ एक नालिका (ट्यूबूल, tubule) बनाती हैं। यह नरालिका (ट्यूबूल) ही आहार नाल (एलिमेंटरी कैनाल, alimentary canal) है। गैस्ट्रुलेशन के पश्चात् छोटी-छोटी कोशिकाएँ अर्थात् अंतर्जनस्तरीय (एंडोडर्म) कोशिकाएँ ही बाहर रह जाती हैं और मध्यजनस्तरीय तथा अंतर्जनस्तरीय कोशिकाएँ भ्रुण के भीतर स्थित हो जाती हैं।


title: कशेरुकदंडी भ्रूणतत्व

text: ब्लैस्ट्यूला के विशेष भाग के अंतर्गमन (इन्वैजिनेशन, invagination) तथा उसके संभावी भाग्य का निर्णय ऐंफ़िबिया (Amphibia) की कई जातियों में किया जा चुका है। यूरोडीला (Urodela) में ब्लैस्ट्यूला के निचले ध्रुव (पोल) की कोशिकाओं का अंतर्गमन होता है और इनसे आहार नली (गट, क्रद्वद्य) बनती है। एक बालेंदु क्षेत्र में जो मध्य में चौड़ा और पीछे से दोनों ओर अत्यंत पतला होता है तथा ब्लैस्टोपोर के डॉर्सल किनारे से ऊपर स्थित होता है, भावी नोटोकॉर्ड बनाने वाला द्रव्य प्रस्तुत रहता है। बलैस्टोपोर के ऊपरी किनारे का ऊपरी क्षेत्र गैस्ट्रुला का ओष्ठ कहलाता है। इसको ऑर्गेनाइज़र (organiser) भी कहते भी कहते हैं। नोटोकॉर्ड उत्पन्न करनेवाले क्षेत्र के दाहिने और बाएँ के क्षेत्र सोमाइट (Somite) उत्पन्न करनेवाले क्षेत्र हैं। संभावी अंतर्जनस्तर (एंडोडर्म) के चारों ओर का पार्श्व पट्ट (लैटरल प्लेट, Lateral plate) मध्यजनस्तर (मेसोड) बनानेवाली कोशिकाओं का क्षेत्र है। संभावी नोटोकॉर्ड सोमाइट, पार्श्व-पट्ट-क्षेत्र के ऊपर पूँछ के मध्यजनस्तर का क्षेत्र है। इन क्षेत्रों की कोशिकाएँ अंतर्गमन के पश्चात् गैस्ट्रुला के भीतर प्रवेश करती हैं। संभावी मध्यजनस्तर क्षेत्र के ऊपरी किनारे की रेखा, जो अंतर्गमन की परिसीमा भी अंकित करती है, ब्लैस्ट्यूला की मध्य रेखा के समांतर नहीं जाती। यह पृष्ठीय तल की ओर मध्य के ऊपर जाती है और प्रतिपृष्ठ (वेंट्रल, ventral) तल की ओर उसके नीचे।


title: कशेरुकदंडी भ्रूणतत्व

text: अंतर्गमन की परिसीमा बनानेवाली रेखा के ऊपरी क्षेत्र का अधिकांश भाग, जो पूरा पृष्ठीय तल घेरता है और कुछ-कुछ प्रतिपृष्ठ तल की ओर झुका होता है, संभावी न्यूरल पट्ट का क्षेत्र है जिससे मस्तिष्क और मेरुरज्जु (स्पाइनल कॉर्ड spinal cord) उत्पन्न होते हैं। प्रतिपृष्ठ तल का क्षेत्र एपिडर्मिस (Epidermis) बनाता है। मेढक के ब्लैस्ट्यूला के विभिन्न क्षेत्रों का संभावी भाग्य इसी प्रकार का होता है, किंतु ब्योरे में कुछ भिन्न। सरीसृपों और पक्षियों के ब्लैस्टोडर्म (Blastoderm) के विभिन्न भागों के संभावी भाग्य का चित्र ऐंफ़िबिआ के प्रतिरूप से भिन्न होता है, परंतु इनमें कुछ समनता भी होती है। संभावी नोटोकॉर्ड के मध्यजनस्तर का क्षेत्र अग्रलिखित न्यूरल पट्ट क्षेत्र और पश्चवर्ती अंतर्जनस्तर क्षेत्र के बीच में होता है। इसके दाहिने बाएँ सोमाइटिक मध्यजनस्तर का क्षेत्र होता है। पक्षियों में संभावी अंतर्जनस्तर का क्षेत्र बहुत छाटा होता है। गैस्ट्रुलेशन की गति के पश्चात् इन सब क्षेत्रों की कोशिकाएँ अपने निश्चित स्थान पर पहुँचकर विकसित होने लगती हैं।


title: कशेरुकदंडी भ्रूणतत्व

text: मॉनोट्रीमों (Monotremes) के अतिरिक्त स्तनधारी जंतुओं के अंडे योक विहीन होते हैं ्झ्रमॉनोट्रीमों के अंडों में योक होता है और मार्सूपियल (Marsupial) के अंडों में भी योक होता है, परंतु यह शीघ्र ही लुप्त हो जाता हैट। इनमें युग्मज विभाजन संपूर्ण होता है। लगातार विभाजन से युग्मज, समानाकर कोशिकाओं का एक समूह बन जाता है। यह समूह शीघ्र ही दो भागों में विभक्त हो जाता है, एक बाह्य कोशिकास्तर और दूसरा आंतरिक कोशिकासमूह। पहले को ट्रोफ़ोब्लास्ट (Trophoblast) और दूसरे को भ्रूणगुच्छ (एंब्रिओनल नॉट, Embryonal Knot) कहते हैं। भ्रुण के आंतरिक भाग मे एक गुहा होती है। भ्रूणगुचछ के नीचे और ट्रोफ़ोब्लास्ट के नीचे चारों ओर कोशिकाओं का एक स्तर उत्पन्न होता है। भ्रूणगुचछ के नीचे की कोशिकाएँ अंर्जनस्तर बनाती हैं और ट्रोफ़ोब्लास्ट के नीचेवाली परिध का अंतर्जनस्तर। अब भ्रूण में एक प्रमिटिव स्ट्रीक उत्पन्न होता है।


title: कशेरुकदंडी भ्रूणतत्व

text: पक्षियों के अंडों में योक की मात्रा अधिक होती है। अत: हाइआलिन (hyaline) कोशिकाद्रव्य ध्रुव पर संकीर्ण क्षेत्र में पाया जाता है। मेरोब्लास्टिक (meroblastic) युग्मज खंडन से इस ध्रुव पर कोशिकाओं का एक छोटा समूह उत्पन्न हो जाता है। इसे ब्लैस्टोडर्म कहते हैं। ब्लैस्टोडर्म में कोशिकाओं के बाह्य स्तर के आंतरिक स्तर से पृथक् (डिलेशन) हो जाने पर क्रमश: बहिर्जनस्तर तथा अंतर्जनस्तर बनते हैं। उक्त दोनों स्तरों का अंतराल खंडीभवन गुहा (ऐगमेंटेशन कैबिटी, segmentation cavity) है। ऐंफ़िऑक्सस (Amphioxus) तथा ऐंफ़िबिआ (Amphibia) की भाँति पक्षियों में अंर्तर्गमन (इन्वैजिनेशन) नहीं होता। इनमें गैस्ट्रुलेशन की विधि भिन्न है। ब्लैस्टोडर्म के मध्य का क्षेत्र पुलसिडा (Pellucida) कहलाता है। यह ब्लैस्टोडर्म के बाहरी क्षेत्र से, जिसे ओपाका कहते हैं, विभिन्न होता है। पेलुसिडा क्षेत्र के भीतर का लंबी रेखा उत्पन्न होती है जो कोशिकाओं के अधिक संख्या में एकत्र होने के कारण बनती है। प्रमिटिव स्ट्रीक वह स्थान है जहाँ एपिब्लास्ट (Epiblast) की कोशिकाएँ भ्रूण के भीतर प्रवेश करती हैं और नोटोकोर्डल सोमाइट तथा पार्श्व पट्ट (लैटरल प्लेट, lateral plate) बनाती हैं। स्तनधारी जंतुओं के ब्लैस्टोडर्म का प्रिमिटिव स्ट्रीक भी इसी प्रकृति का होता है। इस लिए प्रमिटिव स्ट्रीक को ऐंफ़िबिआ के स्लैस्टोपोर के समान समझा जाता है।


title: कशेरुकदंडी भ्रूणतत्व

text: प्रारंभ में उरगों में भ्रूण का परिवर्धन पक्षियों के समान होता था किंतु अंतर्गमन (इन्वैजिनेशन) ऐंफ़िबिआ के सदृश होता है। गहन कोशिका विभाजन के कारण पेलुसिडा क्षेत्र के मध्य में एक रेखा उत्पन्न हो जाती है, जिसे प्रमिटिव नॉट या प्रिमिटिव पट्ट (प्लेट, plate) कहते हैं। इस क्षेत्र में अंतर्गमन होने से अर्थात् कोशिकाओं का तल नीचे दबने से एक गुहा बन जाती है। इस गुहा के द्वारा को ऐंफ़िबिआ के भ्रूण के ब्लैस्टोपोर के समान और गुहा को आर्केंटरिक गुहा के समान समझा जा सकता है।


title: कशेरुकदंडी भ्रूणतत्व

text: लैंप्रि (Lamprey) में युग्मज खंडन (होलोब्लास्ट) होता है और ब्लैस्ट्यूला के भागों का आंशिक चित्र गैस्टुलेशन ऐंफ़िबिआ के समान ही होता है।


title: कशेरुकदंडी भ्रूणतत्व

text: योक की अधिकता के कारण मछलियों में युग्मज खंडन मेरोब्लास्टिक होता है और भ्रूण योकसमूह के ऊपर एक कोशिकासमूह के रूप में परिवर्धित होता है। परंतु ब्लैस्टोडर्म क्रमश: नीचे की ओर फैलता हुआ अंत में संपूर्ण योक को घेर लेता है। इस फैलाव के साथ ही संभावी मध्यजनस्तर (मेसोडर्म) कोशिकाओं का अंतर्गमन भी होता है। सैमन (Salmon) मछली के ब्लैस्ट्यूला के भाग्य चित्र (Diagram of presumptive fate) पर पूरे क्षेत्र का अधिकांश भाग संभावी मेसोडर्मल और न्यूरल ऊतकों (टिशू, tissue) से घिरा हुआ पाया जाता है। अंतर्जनस्तर और मध्यजनस्तर एक साथ उत्पन्न होते हैं, किंतु ब्लैस्टोडर्म का पश्च किनारा अंतस्तुत्र (tucked in) होता है।


title: कशेरुकदंडी भ्रूणतत्व

text: डिपनोआन सिरेटोडस (Dipnoan ceratodus) में ब्लैस्टोमीर (Blastomere) छोटे बड़े होते हैं, किंतु युग्मज खंडन (होलोब्लास्टिक) होता है। बलैस्टोपोर की उत्पत्ति ऐंफ़िबिआ के सदृश होती है।


title: कशेरुकदंडी भ्रूणतत्व

text: गैस्ट्रुलेशन के उपरांत शास्त्रीय भ्रूणतत्व के तीनों प्राथमिक भ्रूणीय स्तर, बहिर्जनस्तर, अंतर्जनस्तर और मध्यजनस्तर निश्चित रूप से स्थापित हो जाते हैं। संपरीक्षात्मक भ्रूणतत्व ने यह सिद्ध कर दिया है कि बहिर्जनस्तर और मध्यजनस्तर अंतिर्निमेय हैं। ऐंफ़िबिया में बहिर्जनस्तर गैस्ट्रुला के बाहरी तल पर होता है। प्रतिपृष्ठ के बहिर्जनस्तर और मध्यजनस्तर के बाहरी भाग, त्वचा, उसके उपांग (अपेंडेजेज़, Appendages) और उसकी ग्रंथियों को उत्पन्न करते हैं। गैस्ट्रुलेशन के पश्चात् नोटोकॉर्डल मध्यजनस्तर के ऊपर स्थित कोशिकाओं का विभेदीकरण आरंभ हो जाता है और यह क्षेत्र न्यूरल पट्ट में परिणत हो जाता है, जो क्रमश: नीचे की ओर दबने लगता है। साथ ही न्यूरल पट्ट के दोनों ओर के किनारे ऊपर उठने लगते हैं। अंत में दोनों किनारों के ऊपर की ओर एक दूसरे से मिल जाने पर उनमें समेकन हो जाता है, फलत: न्यूरल पट्ट एक नली में परिणत हो जाता है, जिसे न्यूरल नली कहते हैं। इस तंत्रिकानाल के आगे का भाग मस्तिष्क और तत्संबंधी ज्ञानेंद्रियों के संवेदक भाग और कपाल तंत्रिकाओं को उत्पन्न करता है। पीछे के भाग से मेरुरज्जु और उसकी तंत्रिकाएँ उत्पन्न होती हैं। दूसरे पृष्ठवंशी जंतुओं में भी तंत्रिकानाल की उत्पत्ति इसी प्रकार होती है।


title: कशेरुकदंडी भ्रूणतत्व

text: तंत्रिका नाल के नीचे के मध्यजनस्तर से नोटोकॉर्ड बनता है। निचली श्रेणी के कुछ पृष्ठधारी जंतुओं में नोटोकॉर्ड प्रौढ़वस्था में भी पाया जाता है, किंतु ऊँची श्रेणी के जंतुओं में नोटोकॉर्ड चारों ओर से कशेरुकी से घिर जाता है और अंत में नष्ट हो जाता है। नोटोकॉर्ड के दाहिने और बाएँ दोनों ओर की कोशिकाएँ डॉर्सल मेसोब्लास्टिक सोमाइट बनाती हैं।


title: कशेरुकदंडी भ्रूणतत्व

text: सोमाइट को माइओटोम (Myotome) भी कहते हैं। इसके बाहरी भाग क्यूटिस लेअर (cutis layer) त्वचा का डर्मल भाग उत्पन्न होता है। यह खोखला होता है और इसकी गुहा को (माइओसील, myocoele) कहते हैं। इसकी भीतरी दीवार के ऊपरी भाग से बने माइओमियर (myomere) से मांसपेशियाँ उत्पन्न होती हैं। अतिरिक्त भित्ति के नीचे का भाग स्क्लियरोटोम (Sclerotome) बनाता है जिससे कशेरुक बनते हैं। सारे मेसोब्लास्टिक सोमाइट एक दूसरे से पृथक् दोनों ओर एक श्रेणी में स्थापित होते हैं। परंतु पार्श्वपट्ट (लैटरल) एक दूसरे से पृथक नहीं होते। दोनों पक्षों के पार्श्वपट्ट नीचे की ओर प्रसारित होकर आहारनाल के नीचे एक दूसरे के सीप आते हैं। यहाँ निश्चित स्थान पर इनके किनारों से हृदय, रक्त की नालियाँ और रक्तकोशिकाएँ बनती हैं। डॉर्सल सोमाइट और पार्श्वपट्ट को मिलानेवाले भाग से वृक्क और इसी मूत्रनालयाँ उत्पन्न होती हैं। बहिर्जनस्तर से आहारनाल और उससे संबद्ध ग्रंथियाँ तथा फेफड़े उत्पन्न होते हैं।


title: कशेरुकदंडी भ्रूणतत्व

text: ऐंफ़िबिआ में ब्लैस्टोमीयर के कोशिकाद्रव्य में योक प्रस्तुत करता है जिसके आधार पर भ्रूणीय परिवर्तन होता है। परंतु उरगों और पक्षियों में ब्लैस्टोडर्म योक के बाहर होता है। इसी से पोषक पदार्थ रुधिर की नालियों के द्वारा ही ब्लैस्टोडर्म तक पहुँच सकता है, जिसकी आवश्यकता परिवर्तन में पड़ती है। पक्षियों का ब्लैस्टोडर्म फैलकर योक पुंज को चारों ओर से घेर लेता है। इस प्रकार थैले के समान बने भाग को योक कोष (सैक) कहते हैं। ब्लैस्टोडर्म शीघ्र ही जिन दो भागों में विभक्त हो जाता है वे हैं-भ्रूणीय और भ्रूणातीत भाग। भ्रूणातीत भाग में रक्त केशिकाएँ (कैपिलरीज़, capillaries) उत्पन्न हो जाती हैं। इस प्रकार वैस्क्युलस (Vasculous) क्षेत्र की उत्पत्ति होती है। इस क्षेत्र की शिराएँ पूरे योक कोष में फैलकर योक का शोषण करती हैं और इन्हीं के द्वारा यह पोषक पदार्थ ब्लैस्टोडर्म को पहुँचता है। उरगों में भी यहीं यंत्र पाया जाता है। स्तनधारी जंतुओं में योक नहीं होता परंतु भ्रूणीय परिवर्धन के समय योक कोष (सैक, sac) उत्पन्न अवश्य होता है। इसके अतिरिक्त उरगों, पक्षियों और स्तनधारियों में दो फ़ीटल झिल्लियाँ भी बनती हैं, जिनको उल्ब (ऐम्निओन, Amnion) और ऐलैटोइस (Allantois) कहते हैं।


title: कशेरुकदंडी भ्रूणतत्व

text: पक्षियों में एक उल्ब भंज (ऐम्निओटिक फ़ोल्ड, Amniotic fold) भ्रूण के दोनों ओर तथा आगे और पीछे उत्पन्न होता है। भंज (फ़ोल्ड, fold) चारों ओर से आकर भ्रूण के डॉर्सल पक्ष के ऊपर एक दूसरे से मिलते हैं और इनका समेकन हो जाता है। इस भंज के बहिर्जनस्तर और मध्यजनस्तर दोनों होते हैं। भंज के समेकन के कारण भ्रूण के ऊपर एक गुहा बन जाती हे, यह उल्ब गुहा है। इस गुहा की भित्ति का आंतरिक स्तर बहिर्जनस्तर का बना होता है और बाहरी मध्यजनस्तर का। इस गुहा में एक तरल पदार्थ भरा रहता है जिसे उल्ब-तरल (ऐम्निआटिक फ़्लूइड, Amniotic fluid) कहते हैं। यह एक बाहरी स्तर, बहिर्जनस्तर और आंतरिक मध्यजनस्तर की बनी होती है। इसके और उल्ब के बीच की गुहा को अतिरिक्त भ्रूण (Extra embryonic coelome) कहते हैं। अंडे के चारों ओर परिवर्धन के पूर्व ही एक विटेलिन (viteline) झिल्ली होती है। सरडस झिल्ली के उत्पन्न होने पर इसका और विटेलिन झिल्ली का समेकन हो जाता है।


title: कशेरुकदंडी भ्रूणतत्व

text: ऐलैंटोइस मध्यांत्र के पिछले भाग से एक डाइवर्टिकुलम (Diverticulum) के रूप में उत्पन्न होता है और इस अतिरिक्त भ्रूण सीलोम के भीतर प्रसारित होता है। ऐलैंटोइस की भित्ति का आंतरिक स्तर अंतर्जनस्तर का बना होता है और बाहरी मध्यजनस्तर का। यह क्रमश: भ्रूण के चारों ओर फैलता है और अंत में योक कोष की ओर इसका सीरस झिल्ली (मेक्ब्रेन, membrane) और विटेलिन झिल्ली से समेकन हो जाता है। उल्ब के भ्रूण की रक्षा होती है और ऐलैंटोइस में गुर्दे का उत्सर्जित पदार्थ एकत्रित होता है तथा इसके द्वारा श्वसन की क्रिया भी होती है।


title: कशेरुकदंडी भ्रूणतत्व

text: उरगों में भी उल्ब और ऐलैंटोइस इसी विधि से बनते हैं। इस संबंध में इनमें और पक्षियों में कोई अंतर नहीं होता। अधिकांश स्तनधारी जंतुओं में भी उल्ब इसी प्रकार बनता है। यह ट्राफ़ोब्लास्टिक (trophoblastic) कोशिकाओं और मध्यजनस्तर कोशिकाओं का बना होता है। इसके बनने से इसके ऊपर एक कोरिऑन (Chorion) या सबज़ोनल (sub jonal) झिल्ली भी उत्पन्न हो जाती है जिसे पक्षियों के भ्रूण की सेरस झिल्ली के समान समझा जाता है। परंतु कुछ स्तनधारियों में उल्ब की उत्पत्ति की विधा कुछ भिन्न होती है। इनमें भ्रूणीय बहिर्जनस्तर में एक गुहा उत्पन्न होती है। यह उल्बगुहा है और इसकी भित्ति उल्ब है।


title: कशेरुकदंडी भ्रूणतत्व

text: स्तनधारी जंतुओं में ऐलैंटोइस की उत्पत्ति पक्षियों के समान ही है। यह आहारनाल के पश्चात् के कुछ आगे से एक डाइवर्टिक्युलम के रूप में उत्पन्न होता है और भ्रुण के ऊपर चारों ओर फैल जाता है। किसी-किसी स्तनधारी में यह कुछ निश्चित स्थानों तक ही फैलता है।


title: कशेरुकदंडी भ्रूणतत्व

text: उरग और पक्षी अपने अंडे शरीर से बाहर निकाल देते हैं और परिवर्धन की पूरी क्रिया मादा के शरीर के बाहर होती है। परंतु स्तनधारियों में ्झ्रमॉनोट्रीम्स (Monotremes) के अतिरिक्तट परिवर्धन गर्भाशय के भीतर ही होता है। भ्रूण गर्भाशय की भित्ति से सटा होता है। कोरिओन झिल्ली से विली (Villi) उत्पन्न होते हैं और यह जननी के गर्भाशय की श्लेष्मिक झिल्ली में प्रवेश कर जाते हैं और उसके भीतर प्रस्तुत क्रिप्टी में स्थान पाते हैं। कोरिऑन के विली में ऐलैंटोइस के मध्यजनस्तर और रुधिर-वाहिकाएँ भी प्रवेश करती हैं। कोरिओनिक विली की शाखाएँ गर्भाशय की दीवार में दूर तक फैल जाती हैं और इसकी रुधिरवाहिकाओं और गर्भाशय की रुधिरवाहिकाओं में घनिष्ठ संबंध स्थापित हो जाता है। इनकी केशिकाएँ (Capillaries) एक दूसरे से मिल जाती हैं। इनकी भित्तियाँ इतनी पतली होती हैं कि इनके बीच से आहार और गैसों का विनिमय बड़ी सुगमता से हो जाता है। इस पूरी संरचना को प्लासेंटा (Placenta) कहते हैं। प्लासेंटा के द्वारा भ्रूण को आहार और आक्सीजन पहुँचता है और मल का उत्सर्जन होता है।


title: कशेरुकदंडी भ्रूणतत्व

text: कई प्रकार के हाते हैं। कृंतकों (rodents) में एलैंटोइस और कोरिओन का संबंध एक सीमित क्षेत्र में ही स्थापित होता है और विली केवल इसी स्थान पर उत्पन्न होते हैं। यह डिसकॉइडल (discoidal) प्लासेंटा कहलाता है। कुछ स्तनधारियों में कोरिओन तल से उत्पन्न होता है। ऐसे प्लासेंटा को डिफ़्यूज (diffuse) प्लासेंटा कहते हैं। ऐसे प्लासेंटा कि विली यदि किसी सीमित स्थान पर ही शेष रह जाते हैं और अन्य जगहों पर नष्ट हो जाते हैं तो इसको ज़ोनरी (Zonary) कहते हैं। यदि विली कई एक समूहों में प्रस्तुत हों तो उसे कोटिलीडनेरी (cotyledonary) प्लासेंटा कहा जाता है। यदि विली एक सीमित प्रतिपृष्ठ क्षेत्र में ही पाए जाते हैं तो इन्हें मेटा-डिसकॉयडल प्लासेंटा के नाम से अभिहित किया जाता है। प्रसूति (पार्चुरिशन, parturition) के समय पूरा प्लासेंटा और जननी के गर्भाशय की श्लेष्मिक झिल्ली (म्यूकस मेंब्रेन, mucous membrane) का कुछ भाग भी गर्भाशय से बाहर निकल आता है। ऐसे प्लासेंटा को डेसिड्यूट (deciduate) कहते हैं। यदि जननी के गर्भाशय की श्लेष्मिक झिल्ली का कोई भाग प्लासेंटा के साथ बाहर न निकले तो उसे मेटाडेसिड्युट प्लासेंटा कहते हैं। कुछ स्तनधारियों में जननी का पूरा प्लासेंटा और कुछ भ्रूण प्लासेंटा भी गर्भाशय के भीतर ही रह जाता है और शोषित हो जाता है। इसे कॉण्ट्राडेसिड्युट (contra-deciduate) प्लासेंटा कहते हैं।


title: द्वितीय आंग्ल-बर्मा युद्ध

text: द्वितीय आंग्ल-बर्मा युद्ध 1852 ईसवी में हुआ था। वर्मा के प्रथम युद्ध का अंत याण्डबू की संधि से हुआ था परंतु यह संधि बर्मा के इतिहास में ज्यादा कारगर सिद्ध नहीं हुई और यह संधि समाप्त हो गई। इस संधि के समापन का कारण यह था कि संधि के पश्चात कुछ अंग्रेजी व्यापारी बर्मा के दक्षिणी तट पर बस गए और वहीं से अपने व्यापार का संचालन प्रारंभ किया। कुछ समय पश्चात इन व्यापारियों ने बर्मा सरकार के निर्देशों एवं नियमों का उल्लंघन करना प्रारंभ कर दिया। इस कारण बर्मा सरकार ने उन व्यापारियों को दंडित किया जिसके फलस्वरुप अंग्रेज व्यापारियों ने अंग्रेजी शासन से सन 1851 ईस्वी में सहायता मांगी। लॉर्ड डलहौजी ने इस अवसर का फायदा उठाकर सन 1852 ईस्वी में बर्मा के विरुद्ध युद्ध की घोषणा कर दी। इस युद्ध में अंग्रेजों ने बर्मा को पराजित किया और मर्तवान एवं रंगून पर अंग्रेजों का अधिकार हो गया। इस युद्ध के पश्चात बर्मा का समस्त दक्षिणी भाग अंग्रेजी सरकार के अधिकार में आ गया।.


title: ऍडविन हबल

text: ऍडविन पावल हबल (अंग्रेज़ी: Edwin Powell Hubble, जन्म: २० नवम्बर १८८९, देहांत: २८ सितम्बर १९५३) एक अमेरिकी खगोलशास्त्री थे जिन्होनें हमारी गैलेक्सी (आकाशगंगा या मिल्की वे) के अलावा अन्य गैलेक्सियाँ खोज कर हमेशा के लिए मानवजाती की ब्रह्माण्ड के बारे में अवधारणा बदल डाली। उन्होंने यह भी खोज निकाला के कोई गैलेक्सी पृथ्वी से जितनी दूर होती है उस से आने वाले प्रकाश का डॉप्लर प्रभाव उतना ही अधिक होता है, यानि उसमे लालिमा अधिक प्रतीत होती है। इस सच्चाई का नाम "हबल सिद्धांत" रखा गया और इसका सीधा अर्थ यह निकला के हमारा ब्रह्माण्ड निरंतर बढ़ती हुई गति से फैल रहा है।


title: आवश्यक सेवा संरक्षण अधिनियम

text: आवश्‍यक सेवा अनुरक्षण कानून ("एस्‍मा") हड़ताल को रोकने हेतु एस्‍मा लगाया जाता है। एस्‍मा लागू करने से पूर्व इससे प्रभावित होने वाले कर्मचारियों को किसी समाचार पत्र या अन्‍य माध्‍यम से सूचित किया जाता है। एस्‍मा का नियम अधिकतम ६ माह के लिए लगाया जा सकता है। एस्‍मा लागू होने के उपरान्‍त यदि कर्मचारी हड़ताल पर जाता है तो वह अवैध एवं दण्‍डनीय है। क्रिमिनल प्रोसीजर १८९८ (५ ऑफ १८९८) के अन्‍तर्गत एस्‍मा लागू होने के उपरान्‍त इस आदेश से सम्‍बन्‍धि किसी भी कर्मचारी को बिना किसी वारन्‍ट के गिरफतार किया जा सकता है।


title: ग्रीटिंग कार्ड

text: ग्रीटिंग कार्ड उच्च गुणवत्ता के कागज से बना एक प्रकार का पत्र होता है जिसके माध्यम से मित्रता अथवा अन्य भावनाएँ व्यक्त करते हैं। हालाँकि यह कार्ड किसी विशेष उपलक्ष्य जैसे जन्मदिन, क्रिसमस या अन्य अवकाशों हैलोवीन पर दिये जाते हैं, मगर इसका प्रयोग धन्यवाद देनें अथवा अन्य भावनाओं को प्रकट लिये भी किया जाता है (जैसे बीमारी से उबरने की कामना हेतु)। ग्रीटिंग कार्ड सामान्यतः लिफाफा में रहता है, जो कि भिन्न-भिन्न प्रकार के होते हैं। ये कार्ड हाथ से बनाये भी हो सकते हैं।


title: करणी माता, उदयपुर

text: श्री मंशापूरण करणी माता का मन्दिर एक भारतीय हिन्दू देवी का मन्दिर है जो राजस्थान राज्य के उदयपुर में स्थित है। यह उदयपुर ज़िले की "मचला मगरा" नामक पहाड़ी पर स्थित है साथ ही उदयपुर दूध तलाई झील में इस मन्दिर के निकट ही है। मन्दिर में करणी माता की पत्थर की मूर्ती स्थापित है यह मन्दिर उदयपुर शहर की बहुत शोभा बढ़ाता है। इस मन्दिर के आसपास या मन्दिर तक कोई वाहन नहीं पहुँच पाता है इस कारण मन्दिर के आसपास की जगह एकदम शुद्ध है कोई प्रदूषण नहीं है अर्थात प्रदूषण मुक्त है।


title: करणी माता, उदयपुर

text: करणी माता मन्दिर उदयपुर शहर के केंद्र में स्थित है जो कि ज्यादा दूर नहीं है यह महाराणा प्रताप हवाई अड्डे महज २४ किलोमीटर की दूरी पर स्थित है जबकि उदयपुर सिटी रेलवे स्टेशन और उदयपुर सिटी बस डिपो से महज ४ किलोमीटर दूर स्थित है इनके अलावा भक्तजन स्थानीय तांगों ,ऑटो रिक्सो से भी पहुँच सकते हैं ये तांगे और ऑटो रिक्सो सिर्फ दूध तलाई झील तक ही जा पाते हैं इसके दूध तलाई झील से रस्सी के मार्ग (Ropway) से भी जा सकते हैं


title: वेरीसेल्ला जोस्टर वायरस

text: चिकन पॉक्स (छोटी माता) वेरीसेल्ला जोस्टर वाइरस के संक्रमण से होने वाली बीमारी है। यह बहुत ही संक्रामक होती है और संक्रमित निसृत पदार्थों को सांस के साथ अंदर ले जाने से फैलती है। इसमें बुखार आ जाता है और शरीर पर ददोरा हो जाता है, जिसमें तेज खुजली होती है। इसके अलावा त्वचा में बैक्टिरीयल संक्रमण, निमोनिया और मस्तिष्क में सूजन भी चिकनपॉक्स के लक्षण हैं। बच्चों और युवाओं में इस बीमारी का खतरा सबसे ज्यादा रहता है। चिकनपॉक्स छूने से बहुत तेजी से फैलता है। चिकित्सक सलाह देते हैं कि चिकन पॉक्स के निवारण के लिये 12 से 15 महीनों की उम्र के बीच बच्चों को चिकन पॉक्स का टीका, और 4 से 6 वर्ष की उम्र के बीच दूसारा टीका लगवा लेना चाहिये।यह टीका चिकन पॉक्स के हल्के संक्रमण को रोकने के लिये 70 से 80 प्रतिशत असरदार होता है और गंभीर रूप से संक्रमण को रोकने के लिये 95 प्रतिशत असरदार होता है। इसीलिए हालांकि कुछ बच्चों ने टीका लगवा लिया होता हैं फिर भी उनमे इस रोग से ग्रसित होने के लक्षण सौम्य होते हैं, बनिबस्त उन बच्चों के जिन्होंने यह टीका नहीं लगवाया होता है।


title: खानजादा बेगम

text: खानजादा बेगम (। 1478 - 1545) एक तैमूर राजकुमारी और फरगना के अमीर उमर शेख मिर्जा द्वितीय की सबसे बड़ी बेटी थी। वह मुगल साम्राज्य के संस्थापक बाबर की बड़ी बहन भी थीं। वह और उसका भाई जीवन भर एक-दूसरे से गहराई से जुड़े रहे, एक ऐसी अवधि जिसके दौरान परिवार मध्य एशिया में एक छोटी और अस्पष्ट रियासत पर शासन करने से भारतीय उपमहाद्वीप के एक बड़े हिस्से पर शासन करने के लिए आगे बढ़ा। बाबर ने अपनी बहन को बादशाह बेगम की मानद उपाधि से सम्मानित किया और वह वास्तव में उसकी मृत्यु के बाद अपने साम्राज्य की पहली महिला थी।


title: खानजादा बेगम

text: खानजादा बेगम का उल्लेख बाबरनामा, उनके भाई के संस्मरणों में, और हमेशा स्नेह और सम्मान के साथ किया गया है। हुमायूँ-नामा में उनकी भतीजी गुलबदन बेगम द्वारा भी उनका अक्सर उल्लेख किया जाता है, जो उनकी चाची को 'सबसे प्यारी महिला' (उर्फ जनम) कहती हैं। कई अवसरों का वर्णन किया गया है जहां उन्होंने अपने रिश्तेदारों और विशेष रूप से अपने भतीजों के बीच राजनीतिक कठिनाइयों के दौरान हस्तक्षेप किया।


title: अफ़्रीका की प्राकृतिक वनस्पति एवं वन्य जीव

text: प्राकृतिक वनस्पति जलवायु का अनुसरण करती है। अफ़्रीका में जलवायु की विभिन्नता के आधार पर विभिन्न प्रकार की प्राकृतिक वनस्पति पायी जाती है। भूममध्य-रेखीय क्षेत्र में अधिक गर्मी एवं वर्षा के कारण घने वन पाये जाते हैं। बड़े-बड़े वृक्षों के बीच छोटे वृक्ष, लताएँ तथा झाड़ियाँ पायी जाती हैं। वृक्ष पास-पास उगते हैं। वृक्षों की ऊपरी टहनियां इस प्रकार फैल जाती हैं कि सूर्य का प्रकाश भूमि पर नहीं पहुँच पाता और अंधकार छाया रहता है। वर्ष भर वर्षा होने के कारण वृक्ष किसी खाश समय में अपनी पत्तियाँ नहीं गिराते, अतः इन वृक्षों को सदाबहार वृक्ष कहा जाता है। इन वृक्षों की पत्तियाँ चौड़ी होती हैं, अतः इन वनों को चौड़ी पत्ती वाले सदाबहार वन कहा जाता है। इन वनों के प्रमुख वृक्षों में महोगनी, रबड़, ताड़, आबनूस, गटापार्चा, बांस, सिनकोना और रोजउड हैं। इन वनों में विभिन्न प्रकार के बन्दर, हाथी, दरियाई घोड़ा (हिप्पो), चिम्पैंजी, गोरिल्ला, चीता, भैंसा, साँप, अजगर आदि जंगली जानवर पाए जाते हैं। यहाँ टिसीटिसी नामक मक्खी पाई जाती है। मैंड्रिल नामक विशालकाय बन्दर होते हैं। यहाँ पर ओकापी नामक भूरे रंग का जीव पाया जाता है जिसके पैर पर सफेद धारी पायी जाती है। यह घोड़े की तरह दिखलाई पड़ता है, पर यह जिराफ जाति का होता है। नदियों में मगर पाये जाते हैं। यहाँ पर चमीकले रंग की विभिन्न प्रकर की चिड़ियां पायी जाती हैं।